text:
Musulman ýaşlar buthanany abatlady
Mosulyň Telkeýf etrabynda ýaşaýan musulman ýaşlar meýletin ýagdaýda 1912-nji ýylda gurlan buthanany abatlady
Yrakda musulman ýaşlar terror guramasy DAIŞ-iň 2014-nji ýylda Mosuly ele geçirmeginden soň ýanan ýurduň iň uly ikinji buthanasy bolan Sajred Heart of Jesusy abatlady.
Mosulyň Telkeýf etrabynda ýaşaýan musulman ýaşlar meýletin ýagdaýda 1912-nji ýylda gurlan buthanany abatlady.
Ýanan buthanany arassalan ýaşlar buthananyň jaňyny ýerine dakdy.
Ýaşlar öýlerini terk etmeli bolan hristiýanlaryň şäherlerine yzyna dolanmaklary, arkaýyn ybadat etmekleri we asuda durmuşda ýaşamaklary maksady bilen ybadathanany abatlandyklaryny aýtdylar.
DAIŞ-iň Telkeýf etrabyny ele geçirmeginden soň müňlerçe hristiýan öýlerini terk edip mejbury ýagdaýda başga ýerlere göçüpdi.
Yragyň Premýer ministri Haýdar Al Abadi 9 aýa golaý dowam eden operasiýanyň netijesinde 10-njy iýulda Mosulyň DAIŞ-den saplanandygyny yglan edipdi.


c: text/html

text:
Emeli gaýyşdan bolan önümleriň ýüzündäki tegmilleri diňe sabynly ýyly suw bilen aýyrmaly.
* * *
Egin-eşikdäki köne tegmilleri gyzdyrylan limon şiresi bilen aýyrmak bolar.
* * *
Kofeden,kakaodan,çaýdan galan tegmilleri gliserin garylan sowuk suw bilen aýyrmak mümkindir (bir litr suwa bir çaý çemçesi gliserin garmaly).
* * *
Soganyň bir bölejigi sowadyjynyň içindäki dörän ysy aýryp biler.Munuň üçin gara çöregi-de ulanyp bolar.
* * *
Mesgäni we margarini garaňky gapda saklamaly.Içine ýagty düşýän gapda olardan ýakymsyz ys döreýär.
* * *
Ýüň matalar ýuwlanda girmez ýaly,olary durlanyňda soňky suwuna azajyk duz garmaly.
* * *
Döwlen ownuk aýna bölejiklerini eliň aýasy ýaly plastilin bilen ýygnap alsa bolar.Ýasy plastilin göze görünmeýän owuntyklary-da özüne ýelmeşdirýär.
* * *
Tomatly bankany açanyňyzdan soň,ýüzi heňlemez ýaly, ilki ownuk duz sepmeli.Soňra ýanan çigit ýagyndan bir nahar çemçesini guýmaly.
* * *
Eger farfor çäýnegiňiz yslanan bolsa,onda çäýnegiňizi oňatja ýuwup,süpüreniňizden soň onuň içine bir bölejik gant atmaly we demläýmeli
* * *
Çaýy agzy ýapyk gapda salkyn ýerde saklasaň,uzak wagtlap zaýalanmaz.Ony ýiti ysly zatlardan daşda saklamaly.
Peýdaly maslahatlar
Emeli gaýyşdan bolan önümleriň ýüzündäki tegmilleri diňe sabynly ýyly suw bilen aýyrmaly.
-
Babaniyazow J
1 month ago
- Sag bol maslahatyňa...

robotstxt: allowed

filter: keep


text:
Aktual Analiz 21
Katara garşy başladylan göçüm
Mundan bir ýyl ozal Kataryň resmi habarlar gullugynyň haklenmegi we Kataryň Emiriniň adyndan käbir galp interwýularyň oňa ýerleşdirilmegi bilen başlan media kampaniýasyny başdan geçiripdi… Şol media kampaniýasy wagtyň geçmegi bilen Birleşen Arap Emirlikleriniň we Saud Arabystanynyň öňbaşçylyk etmeginde ABŞ-nyň goldaw bermeginde döredilen hyzmatdaşlygyň Katary gönüden nyşana almagyna öwrüldi. Şol hyzmatdaşlyk Katary harby, syýasy we ykdysady taýdan doly gabaw astyna alyp, hamala diýersiňiz boýun egdirmek isleýän ýalydy.
Syýasat, Ykdysadyýet we Jemgyýet Gaznasy SETA-nyň ylmy barlagçysy, ýazyjy Ahmet Ajunyň mesele boýunça synyny dykgatyňyza ýetirýäris.
Wagtyna seredilende Katara garşy başladylan şol göçümiň 2017-nji ýylyň 21-nji maýynda Saud Arabystanynyň paýtagty Riýadda ABŞ-nyň Prezidenti Donald Trampyň gatnaşmagynda halkara maslahatdan soň başlandygyny görýäris. Şol çäkde Muhammed 2-nji atlandyrylýan Bin Salman we Bin Zaýed Riýaddaky maslahatda Trampyň goldawyny alandan soň işe girişýär. Ysraýyl bilen bilelikde taýarlan sebit üçin täze strategiýalarynda Katary uly howp hökmünde görýärler we düşýän gymmatyna garamazdan şol howpy ortadan aýyrmak üçin işe girişýärler. Kataryň Türkiýe ýaly ýurtlar bilen Arap bahary tapgyrynda sebitde özgerlişigi goldamagy elindäki ykdysady güýjüň ýany bilen eýe bolan media güýji nyşana alynmagyndaky esasy faktor hökmünde öňe saýlandy.
Emma yza ser salyp, analiz edenimizde Katara garşy edilen göçümiň ähli ugurda başarnyksyz bolandygy görüldi. Türkiýe ýaly ýakyn hyzmatdaşlarynyň beren goldawy we döreden şertleri Kataryň ünslilik we parasatlylyk bilen alyp baran diplomatiýasy özüne garşy edilen göçümleri netijesiz goýan bolsa, indi ABŞ-nyň hem pozisiýasynyň doly üýtgemäge başlandygyny görýäris. BAE we Saud Arabystanynyň Katara goýan sanksiýalar indi olaryň özleri üçin zyýanly bolmaga başlady.
Katar bilen bilelikde Türkiýe hem nyşana alynypdy
Katary nyşana alan hyzmatdaşlygyň talaplaryndan biriniň Katardaky türk harby bazasynyň ýapylmagy we iki ýurduň arasynda dowam edýän harby ylalaşygyň bes edilmegi bolandygy ýüze çykypdy. Meniň pikirimçe onuň iki sebäbi bar. Birinjisi Türkiýäniň harby goldawy bolmasa Kataryň özleri üçin has ýeňil nyşana boljakdygyny pikir edýärdiler we Türkiýäniň Katardaky harby bazasy hem-de Kataryň goşuny bilen gazanylan harby ylalaşyklar, türgenleşik ylalaşygy Katary olaryň öňünde has güýçli garşydaşa öwürdi. İkinjiden bolsa Türkiýäniň sebitdäki harby we syýasy güýji Muhammed 2-njiniň we Ysraýylyň sebitleýin syýasaty taýdan howp hökmünde kabul edilýär. Netijede Palestinadan Katara çenli uzap gidýän giň musulman sebitini isleýişleri ýaly dizaýn etmek ýa-da ejizletmek ugrunda tagalla girişdiler. Elbetde Türkiýe we Katar şol islegleri dolulygyna ret edip, özara bähbitlere laýyklykda harby hyzmatdaşlyklaryny dowam etdirdiler. Esasanda Türkiýäniň netijeli syýasaty Katara garşy synanşylaryň puja çykmagyna uly goşant goşdy.
Türkiýe özüne Saud Arabystany däl eýsem Birleşen Arap Emirlikleriniň garşy durýandygyny pikir edýär, aslyna seredilende ony görkezýän käbir alamatlar hem ýüze çykdy. BAE-niň ABŞ-daky ilçisi Ýusuf Al Uteýbeniň metbugatda ýer berilen elektron poçtalarynda tas ähli platformarda BAE-niň Türkiýäniň bähbitlerine garşy alyp barýan kampaniýalary ýüze çykýar. Liwiýadan Somala, Siriýadan başga ýurtlara çenli BAE-niň Ysraýyl we beýleki döwletler bilen hyzmatdaşlyk edip, Türkiýä garşy durýandygy mälim. Türkiýe elbetde BAE-niň para berip, adam satyn alyp, hat-da käbir terror guramalaryna goldaw berip, oýnaýan kirli oýnuna birmeňzeş jogap bermeýär. Emma soňky gezek Somalide başdan geçirilen wakalarda bolşy ýaly BAE-ne onuň düşünýän dilinden jogap berýär. Türkiýe syýasy guramalary we harby goşuny bilen güýçli döwlet, öz sebitinde sözi geçýän ýurt, sebitiň durnuklylygy üçin Yrak we Siriýa ýaly ýurtlarda gönüden iş alyp barýar. Kataryň ýany bilen Somali ýaly köp sanly ýurtda harby güýjüni berkidýär. Iýerusalim meselesinde eýeleýän pozisiýasy bilen musulman dünýäsiniň we ejir çekýän halklaryň bähbitleri üçin göreşjekdigini görkezýär.


text:
Owganystanyň Içeri işler ministrligi ýaragly söweşijileriň Kabulda aňtaw gullugynyň türgenleşdiriji merkeziniň golaýyndaky gurulýan bina hüjüm edendigini we ýaragly güýçler bilen güýçli çaknyşyga girişendigini aýtdy.
Ministrligiň metbugat-wekili Najib Danişiň 18-nji dekabrda aýtmagyna görä, hüjümçiler Owganystanyň esasy aňtaw agentligi bolan Howpsuzlyk boýunça milli müdirligiň türgenleşdiriji merkeziniň golaýyndaky gurulýan bina giripdirler. Bu merkez Kabulyň Afşar atly ýerinde ýerleşýär.
Daniş söweşijileriň bu binanyň içinden türgenleşdiriji merkezi nyşana alandygyny we howpsuzlyk güýçleriniň binanyň daşynda ýerleşip, hüjümçiler bilen söweşýändigini habar berdi.
Günüň dowamynda owgan resmileri “Yslam döwleti” atly ekstremist toparyň (YD) amala aşyran bu hüjüminiň netijesinde başlanan söweşleriň tamamlanandygyny we üç hüjümçiniň öldürlendigini mälim etdiler.
Geçmişde Kabulda amala aşyrylan hüjümlere jogapkärdigini hem “Talyban”, hem-de “Yslam döwleti” ekstremist topary aýdypdy.
17-nji dekabrda “Talybanyň” söweşijileri ýurduň günortasyndaky Helmand welaýatynda barlag-geçiş nokatlaryna hüjüm edip 11 polisiýa ofiserini öldüripdi.


text:
Kipr Düzowa diýen ýerde dosty bilen bilelikde welosipedli söwda merkezine barýan bir türkmen migrantynyň ulag kakmagy sebäpli aradan çykandygyny habar berýär.
"kibrisgazetesi" atly neşiriň ýazmagyna görä, düýn agşam sagat 20:00 töwereginde Kipriň demirgazygynda ençe aýdan bäri çyralar bilen ýagtyldylmaýan Jihangir çatrygy bilen Ýonja çatrygynyň arasyndaky tüm garaňky ýolda mobil telefonuna pul ýüklemek üçin, söwda merkezine çyrasyz welosipedli gidip barýan 30 ýaşyndaky Ýazgeldi Rahmanowy ulag kakypdyr. Wakada agyr ýaralanan we soň ýüregi duran türkmen migranty Ýazgeldi Rahmanowy Tiz kömek gullugynyň işgärleri gaýtadan özüne getiripdir.
Demirgazyk Kipriň metbugat gullugynyň maglumatyna görä, "E-26" belgili esasy ýoldan "FE220" belgili ýeňil ulagyny sürüp gelýän Hasan Anyt "Ýonja" çatrygyna golaýlanda, çyrasyz welosiped sürüp barýan türkmenistanly migrant Ýazgeldi Rahmanowy awtomobiliň çep öň tarapy bilen kakypdyr. Kipr polisi şol wagtyň özünde türkmen migrantyny kakan sürüjiniň tussag edilendigini bildirýär.
Keselhananyň bir işgäriniň aýtmagyna görä, hekimleriň elinden gelenini gaýgyrmandygyna garamazdan, türkmenistanly migrant Ýazgeldi Rahmanowy halas etmek başartmandyr we ol sagat 02:40 töwereginde aradan çykypdyr.
Özüni Myrat diýip tanadyp bu temada Azatlyk Radiosyna maglumat beren türkmen migrantynyň aýtmagyna görä, Demirgazyk Kipr türk respublikasynda türkmen ilçihanasy ýa-da nähilidir bir wekilhanasy ýok. Kiprde türkmen migrantlarynyň arasynda ölüm-ýitip bolanda, aradan çykany ilki bilen Türkiýä we ondan soň Türkmenistana uçar bilen äkitmeli bolýar.
"Kiprde köne türkmen pasporty bilen işläp hem ýaşap bolýar. Hut şonuň üçin köne pasportly türkmen migrantlar Kipre ýykgyn edýärler. Ýöne Kipr bilen Türkmenistanyň diplomatiki gatnaşygy bolmansoň, türkmen migrantlary diňe bir ölüm-ýitim bolanda däl, ähli meselelerde türkmen diplomatlarynyň goldawyndan mahrum galýarlar. Bu ýagdaý hem olaryň Türkmenistanyň goldawyna has köp mätäçlik çekýändigini görkezýär" diýip, Kiprdäki türkmen zähmet migranty Myrat aýdýar.


text:
Liderleriň ýeňiş ýüzlenmesi
“Ýeňişiň 100-njy ýylynda şehitlerimizi uly hormat bilen hatyralaýarys. Olaryň amanady biziň iň uly mirasymyz we jogapkärçiligimizdir”
18-nji mart Dardanel ýeňişiniň 100-njy ýyly we Şehitleri hatyralama güni mynasibetli liderler ýüzlenme çap etdi.
Prezident R. T. Erdogan ýüzlenmesinde “Dardanel ýeňişi şol döwrüň kynçylyklaryna garamazdan eziz halkymyzyň garaşsyzlygy, buýsanjy we watany üçin öz janlaryny pida edenleriň edermenligini görkezýän beýik ýeňişiň gazanylan günüdir” diýdi.
Premýer ministr Ahmet Dawutogly hem Adalat we ösüş partiýasynyň maslahatynda Dardanel dessany barda durup geçdi.
Dawutogly “Ýeňişiň 100-njy ýylynda şehitlerimizi uly hormat bilen hatyralaýarys. Olaryň amanady biziň iň uly mirasymyz we jogapkärçiligimizdir” diýdi.
Jemhuriýet Halk partiýasynyň başlygy Kemal Kylyçdarogly bolsa “garaşsyzlygyň we azatlygyň simwoly, şehitleriň we weteranlaryň amanady bolan bu ýurdy gorap saklamak biziň esasy jogapkärçiligimizdir”diýip belledi.
Baş ştabyň başlygy goşun generaly Nejdet Özel hem 18-nji mart Dardanel ýeňişiniň 100-njy ýyly we Şehitleri hatyralama güni mynasibetli ýüzlenme çap etdi.


text:
Köp sanly okyjylarymyzyň haýyşy boýunça Gökderede ýerleşýän “Gala” medeni-dynç alyş merkezine syn etmegi makul bildik.
Bilşimiz ýaly, Gökdere — türkmen tebigatynyň iň ajaýyp künjekleriniň biri. Dag eteginiň ajaýyp tebigaty bu ýere gelenleriň göwnüni heýjana getirýär. Şonuň üçin hem Gökderäniň gelim-gidimi ýylyň dört paslynda hem barha we barha artýar.
2017-nji ýylyň 29-njy iýunynda Hormatly Prezidentimiziň gatnaşmagynda açylyp, ulanylmaga berlen “Gala” medeni-dynç alyş merkezi bu ajaýyp künjegiň gadyr-gymmatyny has-da artdyrdy.
Şeýle hem “Gala” medeni-dynç alyş merkezinde myhman bolanlaryň teswirlerini diňlesek “sapaly dynç alyş türkmen tebigatynyň şypaly howasy bilen sazlaşýar” diýýärler.
Biz hem bu ajaýyp baha berilmäniň hakykatdygyna göz ýetirmek maksady bilen ir bilen Gökderä tarap öz awtoulagymyzda ýola düşdük.
Gökderäniň bagdyr-çeşme bilen uzanan ýolyndan gelýärkäň, ünsüň dessine ýoluň gyrasynda ýerlşen “Gala” medeni-dynç alyş merkeziniň awtoduralgasyna çekýär.
Şahsy ulagy bilen gelýän myhmanlar üçin ýörite gurlan bu awtoduralga 100 ulaga niýetlenen.
Arassa howa, tas dag bilen boýdaş baglar, tebigatyň gözelligi bu ajaýyp künjege ilkinji ädimleriňi ädeniňden göwnüňi göterýär. Şol mahalam, täze dynç alyş-medeni merkeziniň hut şu künjekde gurulmagynyň düýp sebäbine göz ýetirýärsiň.
Awtoulagymyzy duralga goýup daglaryň arasynda gurlan “Gala” medeni-dynç alyş merkeziniň binasyna haýran galmak bilen synlap, onuň bilen içgin tanyşmak üçin girelgä tarap ugur aldyk.
Merkeziň ýanaşyk ýerlerinde pyýadalar hem-de awtoulaglar üçin köpri, awtoduralga hem göz öňünde tutulypdyr.
Dag tarapda işläp duran traktor bu ýerde ýene-de bir täze gurluşygyň başynyň başlanandygyndan habar berýärdi. Biz bada-bat bu gurluşyk bilen gyzyklandyk. Asyl görsek, myhmany gün-günden köpelýän “Gala” medeni-dynç alyş merkeziniň müşderileri üçin 150 orunlyk ýene-de bir awtoduralgany gurmak meýilleşdirilýän eken.
“Gala” medeni-dynç alyş merkezi: döwrebap hyzmatlar, milli öwüşginler
“Gala medeni-dynç alyş merkezine hoş geldiňiz!” diýip, bizi girelgede bu merkeziň ýaş ýolbeletleriniň biri Hurma garşylady.
Ýeri gelende aýtsak, bu ýerde myhmanlar üçin ýörite ýolbeletler berkidilen. Olar myhmanlary merkeze dolulygyna aýlap, onuň mümkinçilikleri, aýratynlyklary we dynç alyş ýerleri bilen tanyşdyrýarlar.
“Gala” medeni-dynç alyş merkezi gurlanda tebigatyň eçilenlerine hiç hili zyýan ýetirilmändir. Ýagny merkeziň ähli ýerler bag-bossana bürelen. Gaýtam merkeziň hünärmenleri tarapyndan täze agaç nahallary hem oturdylypdyr.
Merkezi aýlanyp ýörkäň, onuň döwrebap we milli bezegi ünsüňi özüne çekýär. Merkeziň umumy durky gadymy kerwensaraýlary ýatladýar. Emma onda döredilen döwrebap şertler göwnüňi göterýär. Hurmanyň aýtmagyna göra, bezeg işleriniň aglaba bölegini Türkmenistanyň halk suratkeşi Babasary Annamyradow ýerine ýetiripdir.
“Gala” medeni-dynç alyş merkezinde 6 sany restoran, şeýle hem dört sany açyk asmanyň astyndaky restoranlar (şol sanda olaryň biri howzuň başynda) bar.
Restoranlaryň her biri aýratyn ugra gönükdirilen. Ýöne müşderi haýsy restoranda oturandygyna garamazdan, göwün söýen tagamyny islan restoranyndan sargyt edip bilýär. Mysal üçin howzuň restoranynda otyryp, daşynda ýerleşýän restorandan sargyt edip bolýar.
Biziň ünsümizi çeken hyzmatlaryň ýene biri hem her stola aýratyn bir hyzmatçynyň berkidilendigidir. Ol müşderiler stola geçip oturan badyna olaryň ýanyna gelýär-de, özüni tanyşdyrýar. Soňra sargytlary kabul edýär. Sargytlar örän çalt gelip, iň gowy dynç alyş üçin hyzmatçylar hem öz tekliplerini berip durýarlar.
“Gala” restoranlaryň ýokary derejede hyzmat bermegi bize dessine olar bilen giňişleýin tanş bolasymyz geldi.
Lezzet bardyr näçe diýseň...
Ýokarda-da, aýdyşymyz ýaly, merkezde 6 sany restoran bar. Olar «Gaýa», «Balyk», «Gökdere», «Dagdan», «Jülge» hem-de «Depe» diýlip atlandyrylýar.
Birinji gatdaky «Gaýa» restorany 60 adama niýetlenendir. Bu ýerde, esasan, et önümleri we dürli içgiler bar.
«Dagdan» restoranynda daşary ýurt tagamlary bişirilýär, ol hem 60 adama niýetlenendir.
«Balyk» restoranynda bolsa bir wagtyň özünde 20 adam naharlanyp we medeniýetli dynç alyp bilýär.
Ikinji gatdaky «Gökdere» banketler zaly gadymy kerwensaraýlary ýadyňa salýar. Onuň açyk howa çykýan eýwany hem-de howza tarap çykýan gapysy hem bar. 100 adama niýetlenen zalda müşderilere milli we daşary ýurt tagamlary hödürlenilýär. Zalyň diwarlarynyň bezegi bu ýere gelenleri özüni orta asyrlarda ýaly duýmaga ýardam berýär.
Şu gatdaky banket zallarynyň ýene-de biri diýlip atlandyrylýar. 120 adama niýetlenen zal göwnüňi göteriji ýagty bezegleri bilen özüne çekýär. Zalda kiçiräk maşgala dabaralaryny geçirmek üçin hem şertler göz öňünde tutulypdyr.
«Gökdere» banketler zaly ýurdumyzda geçirilýän halkara maslahatlardyr dabaralara gatnaşyjy daşary ýurtly myhmanlary naharlanmaga çagyrmak üçin hem iň gowy ýerleriň biri. Bu ýerde ýurdumyzyň myhmanlary türkmen tagamlaryndan dadyp, ajaýyp türkmen tebigatynyň gözelliklerinden ganyp biler. Esasan hem, Aşgabatda Ýapyk binalarda we söweş sungaty boýunça V Aziýa oýunlarynyň geçirilýän günlerinde bu banketler zalynyň myhmany ýetik bolsa gerek.
Uly toýlary tutmak üçin bolsa «Depe» banketler zaly niýetlenipdir. Bu zal 800 adama niýetlenýär. Eger durmuş gurýan jübütler mundan beýläk bile geçjek ömrüniň ilkinji gününi nähili owadan göz öňüne getirýän bolsa, bu zal olara şol owadanlygy hem bagyşlap bilýär. Aýna üçekli zalyň üçegi dabaralary geçirijileriň, myhmanlaryň islegine görä, açylyp hem bilýär. Şeýlelikde, asmanyň parlak ýyldyzlary owadan toý agşamyna şaýat bolýar.
Göz öňüne getiriň...Toý gidip durka, toý mekanyň üçegi awtomatiki ýagdaýda açylýar... Dagyň ajaýyp tebigaty siziň toý şatlygyňyza şatlyk goşýar...
Bu restoranlardan başga-da, açyk howada hem üç sany dynç alyş toplumy bar. Olaryň ikisi 80, biri bolsa 60 adamlykdyr. Bu ýerden Gökderäniň ajaýyp tebigaty, Köpetdagyň beýik hem ýylçyr gaýalary göwnüňi göterýär. Käbir stollaryň başynda bolsa ýörite peç hem gurnalypdyr. Olar merkezde öz elleri bilen dürli tagamlary bişirmek isleýän müşderilere niýetlenendir.
Öz maşgalaňdyr-ýakyn dost ýarlaryň bilen bilelikde gelip, öz eliň bilen dürli tagamlary açyk howada bişirmek mümkinçiligi – biz bu barada aýratyn aýtman bilmedik. Dynç alşyň iň esasy lezzeti hem şunda ahyry!
Ýolbeledimiz Hurma bilen “Gala” medeni-dynç alyş merkeziniň başga bir şowhunly ýerine — howzuň kenaryna tarap ugradyk.
Howuz — tomusky dynç alşyň bahasyz lezzeti
Ir sagat 8-den gije 23-e çenli işleýän merkezde 3 sany howuz bar. Uly adamlara niýetlenen howzuň çuňlugy 1 metr 70 santimetre ýetýär. Ol 350 adama niýetlenendir.
Çagalar üçin howuz bolsa 40 santimetr çuňlukda. Onda bir wagtyň özünde 150 çaga suwa düşüp bilýär.
Bu howuzlardan başga žakuzi hem bar. Tolkunlaryň ajaýyp oýunlarynyň arasynda wagtyňy şat geçirmäge mümkinçilik berýän žakuzi hem hemişe adamdan doly.
Howuzlar akwapark bilen üpjün edilen. 15 metr beýiklikden howza tarap uzaýan açyk we ýapyk ýodalaryň her haýsynyň uzynlygy 100 metrden geçýär.
Howza dört sany ýörite bilimli hünärmen gözegçilik edýär. Olaryň biri akwapark ýodalarynyň başlanýan ýerinde, biri ýodanyň howza gelip direýän ýerinde dursa, ýene biri umumy gözegçidir. Dördünji gözegçi bolsa çagalar howzuna gözegçilik edýär.
Akwaparkyň ýodalaryndan typyp, howza düşmek isleýän çagalara we ululara ýörite gözükdirme berilýär. Hünärmenleriň maslahat berşi ýaly, ýodalar arkaly typýan adam ellerini atanaklaýyn görnüşde döşüne tutmaly.
Howza düşmegiň bahasy 9 ýaşa çenli körpelere mugt, 9-12 ýaş aralygyndaky çagalara 20, ululara bolsa 40 manat. Ýöne şu tölegde wagt çäklendirmesi ýokdur.
Suwdan haçan çykjagy bu ýere dynç alýanlaryň özüne bagly. Suwa düşýänlere ýörite bileklik berilýär. Bu bileklik olaryň ýörite tölegi amala aşyrandygynyň güwäsidir.
Suwuň ýylylygy hemişelik 27-28 gradus derejede saklanýar. Howuzlaryň suwy iki hepdeden çalşyrylyp durulýar. Howuzlar suwdan çykyp güneşlemek üçin ýörite kürsüler bilen hem üpjün edilendir.
Howzuň başynda açyk howadaky restoran hem bar. Eger bu ýere dynç almaga gelýänler, diňe restoranda dynç alyp, suwa düşmejek bolsalar, goşmaça töleg soralmaýar. Olar diňe iýen-içen zatlary üçin töleg geçirmeli.
Ýeri gelende aýtsak “Gala” medeni-dynç alyş merkezinde lukmançylyk bölümi hyzmat edýär. Ýokary bilimli, işine ussat lukmanlar bu ýerde ýüze çykyp biläýjek beden näsazlyklaryna ýa-da şikes ýetmelerine şol wagtyň özünde bejergi berýärler.
Bellemeli zatlaryň biri, merkezde dynç almak üçin tölegleriň nagt we nagt däl görnüşinde amala aşyrylýandygydyr. Bu bolsa merkezde dynç alýanlaryň hemişe nagt pul göterip ýörmek ýaly meselelerini aradan aýyrýar. Olar islendik töleg kartlary, şol sanda «Masterkart», «Visa card» ýaly halkara töleg kartlary arkaly hem töleg geçirip bilerler. Bu mümkinçilik esasan hem daşary ýurtly myhmanlar üçin amatlydyr.
Howza ýakyn ýerde çagalaryň oýun meýdançasy hem bar. Türkmen halk ertekileriniň gahrymanlarynyň şekili bilen bezelen meýdançadan peýdalanmak mugtdur.
Meýdançada bir wagtyň özünde 80 çaga wagtyny hoş geçirip bilýär.
Howzuň we çagalaryň oýun meýdançasynyň üsti gamyş telär bilen basyrylandyr.
Çagalaryň şadyýan gülküsine beslenen howuz bilen tanşyp ýörkäk, “Gala” medeni-dynç alyş merkeziniň guramaçysy Nazar ýanymyza gelip salamlaşdy. Biz mümkinçilikden peýdalanyp, Nazardan “Gala” medeni-dynç alyş merkezinde geljekde nähili täzelikler boljakdygy barada soradyk.
Geljekde nähili täzelikler bolar?!
“Gala” eýýämden ýurdumyzyň iň gowy dynç alyş merkezleriniň biri. Ýöne adminstrasiýa hyzmatlaryň hilini mundan beýläk hem gowulandyrmak üçin birnäçe meýilleri göz öňünde tutýar. Olaryň arasynda, ilkinji nobatda, diskont kart hyzmatynyň göz öňünde tutulýandygyny agzap bileris. Işjeň müşderilere ýörite diskont kartlar berler. Olar şol kartlar arkaly ýeňillikli söwda edip we her söwdadan soň, bonus utuklary ýygnap bilerler.
Geljekde merkeziň howzunda ýörite suw bäsleşiklerini geçirmek, bäsleşigiň ýeňijilerini dürli baýraklardyr merkezde dynç almakdaky ýeňillikler bilen höweslendirmek hem göz öňünde tutulýar.
Awtoulga hyzmatyny ýola goýmak hem merkeziň esasy maksatlarynyň biri. Ýakyn geljekde Aşgabadyň 3-4 ýerinden kiçi awtobuslar “Gala” medeni-dynç alyş merkezine gatnawy amala aşyrar. Bu bolsa merkeze gaýyp dynç almak isleýänler üçin uly ýeňillik bolar diýip umyt edýäris.
“Gala” medeni-dynç alyş merkezinde geljekde dag syýahatçylygyny amala aşyrmak işleri hem meýilleşdirilýär. Mahlasy, “Gala” dynç alýanlarda ýatdan çykmajak täsiri bagyşlamagy maksat edinýär.
Nazaryň paýlaşan maglumatlary üçin hoşallyk bildirip, çykalga tarap ýöneldik.
Awtoduralga tarapda özboluşly bezelen, ýürek şekilli ýere gözümiz düşdi. Ynananyň, bu aýtjaklarymyz “Galanyň” esasy aýratynlyklarynyň biri. Şonuň üçinem ony synymyza goşman bilmedik.
Tebigatyň goýnunda oturylýan ýörite ýerlerde nika dabaralary üçin ýörite ýer göz öňünde tutulypdyr.
Bu ýerde eýýäm bagtyýar döwrümiziň bagtly jübütleriniň ençemesiniň ömür nikasyndan geçendigini merkezde bolanmyzda gürrüň berdiler.
Nika baglaşylýan ýere barýan ýodajyklara çenli täsin görnüşde, romantizm äheňindäki bezegler özüne çekýär.
Her hepdäniň ahyrky üç gününde bolsa janly aýdym-saz hyzmaty yzygiderlikde dowam edip gelýär.
Mahlasy, bu ýerde bagtyýar durmuş gaýnap-joşýar. Mümkinçilikler oňaýly, hyzmatçylaryň ählisi güler ýüzli, myhmanlar çagalary bilen aýlanyp, suwa düşüp ýörler, restoranda naharlanýarlar, işewürler banket zallaryna geljekde topar bolup gelip, dürli myhmanlary kabul etmegiň mümkinçilikleri bilen tanşyp ýörler.
“Gala” medeni-dynç alyş merkezine gezelenç synymyzyň netijesini jemlemek bilen okyjylarymyz bilen şulary paýlaşmak isleýäris:
“Gala” medeni-dynç alyş merkeziniň oňaýly taraplary:
- Awtoduralga;
- Gökderäniň jana şypaly howasy;
- Islän restoranyňda oturyp, beýleki restoranyň tagamyňy sargyt edip bolýanlygy;
- Ýolbelediň myhmanlary girişde garşy almagy;
- Çagalar bilen gyzykly dynç alyş;
- Tölegleriň islendik görnüşde kabul edilmegi;
- Howuzdan 9 ýaşa çenli çagalaryň mugt peýdalanyp bilmegi.
Ynanyň, biz žurnalist nazary bilen, bu ýerde entek nämeleriň ýetmeýändigini hem gözledik. Ýöne hiç bir zat tapyp bilmedik. Muňa özüňiz hem geleniňizde şaýat bolarsyňyz. Bir söz bilen aýdanymyzda “Gala” diňe amatlyklaryň, oňaýlyklaryň merkezi.
Netije, bu ýer maşgalaňyz, ýakyn dost-ýarlaryňyz bilen wagtyňyzy hoş geçirmek üçin iň gowy mekanlaryň biridir.
Bu ýerde türkmen myhmansöýerliginiň aýdyň beýany bar!
Sizem gelip görüň, çünki bu ýerdäki mümkinçilikler we lezzetli dynç alyş biziň gürrüňlerimiziň we şu ýazgylar bilen birlikde synlan suratlaryňyzyň çäginden has aňry geçýär.
“Gala” — göwün galaňyza gözellik bagyşlaýar.


text:
38 thoughts on “Biz namazymyzy gecirsek Alla bizi bagyslarmy, bizin gunamizi gecermi sony aydayynda?”
-
Sagbol zahmeting uchin.
-
Ýogsada Hristianlarda-da namaz okalýarmy? Nähili okalýar. Umuman hristian daky ybadatlaryň görnüşi we edilişi hakda azyragam bolsa maglumat berseň, erbedä bolmazdy.
-
onda Muhammet (s.a.v)ming alyp baran yoly yalanmy?yalan bolsa name uchin Gudraty guychli Allahym name uchin Muhammet (s.a.v)yaratdy name uchin Yslam dinini doretdi?onsangam Gudraty guychli ALLAH bilen nadip aragatnashyk edip bolar?aragatnashygy dinge Pygamberlerimiz eder.biz ony edip bilmeris ederis hachanda bu yalanchy dunyani terk edip bakylyga baranymyzdan song ederis ondan barde ony etmeris yone yene bir nache yylang dowamynda Yslam dini dunya dini bolar shonga ynanyan ynanyasam!Namaz okaman,Resul ALLA ynanmasang sen Jennede nadip barjak Hudayyng ongunde name jogap berjek?
-
LA ILAHA ILLAH MUHAMMEDIN RESUL ALLAH
belki shu yazgyny okap sizem Musulman dinine uyarsyngyz shu sozi diyen adamlang baram musulmandyr engshallah sizem musulman bolarsyngyz
-
Kimem bolsa birining gelip namazly meselani senden soramagy akla layyk dal. Elbetde layyk bolubam biler nury pesrak bolsa.
Bir Hristianyng Yslama garayshy bilen, Bir Krishnacyhynyng Yslama garayshy durli durlidir. Elbetde seng diling bilen aytsang manysyz bir zada manysyz garayysh hem bolup biler. Emma onung yaly daldir.
Onsongam 5 wagt namaz barada seng bilyan zadyng yeterlik dal bolsa gerek. Eger hikmet we tasinlik bilen yzlayan mahalymyz hem ne giden gudratlary gormek mumkin.
Mes: 5 wagt namaz. Saher namazy elbetde ol wagt jahan yagty nura burener yagny yagtylar we acyklanar (Yagny agarar, Ak)we Öýle wagty gun nuruny bize sarymtyk reňkde berer jahan birazrak sarygylt bolar (yagny açyk sary)(emma koplenç gök hem bolar); ikindin ara gün aşak gidip ugrar we onuň ýaşjak tarapyndan gün gyzaryp ugrar (yagny gyzyl); agşam namaz wagty älemi nury bilen yagtyltyan gün bize görünmän ugrar we shol sanda gündogarden günbatara uzap gidyän gök asmany göreris( g.b dan g.d a uzadygyça gök reňk goýalar) (yagny gök) we ýassy wagty jahan doly tümlüm bolar (yagny gara) .
Elbetde bulary aytyam bilen her namazda jahanyň bürenýän reňki sähelçede bolsa özgerer. Ýokarda 5 sany reňki bellap geçişimize esaslansak onda uly gudrat bolyar.
Bu gun islendik bir surat bejermekde işleýän oglandan sora: islendik çykaryan foto suraty çykaryan aparadyna näçe reňk guýulýar. Elbetde 4 gara, sary, gök we gyzyl. Hemde foto kagyzyň öz reňki bolan ak bilen islendik reňkdäki suraty çykarýandyklarty belli. Elbetde printring hem kartrijine 4 reňk guýulýar. Diymek görýan ähli zatlarymyz 5 wagt namazda jahanyň bürenýän reňki bolan reňkleri birleşmeginden emele gelýar.
Elbetde şonuň ýaly biziň bir reňkimiz kem bolsa onda ähli zat bulaşyk bolar.
Elbetde biziň hem gurlyşymyzda agzalarymyzyň we reňklerimizi ýerli ýerinde bolmagy uly bagtdyr.
Ynsanyň hem elinde 5 barmagy bar ….
-
Elbetde bir nebiniň aramyzda ýaşap gideninden song, Hudaý kitaby diyip çykan kitapdan meseläni çözmek kyn bolsa gerek.
Eger her birimize Rebbimiziniň özi ybadaty öwretse onda bütewi bir din galmazdy. Elbetde iman 1-nji şert we ybadat bolsa ondan yzda duryar. Iman bolmasa ybadatyň peýdasy bolmaz. Esasy iman zerurdyr.
Yslamy birinji şertide imandyr. Yagny Şehadetiň soňunda Muhammeden abduhu we resuluhu diymek ahli zady açyp görkezdi. Elbetde bu sena her müminiň kalbynda baydak kimin parlaýandyr we oňa seredenimizde ilki baydagy görýändiris. Elbetde muny diymek bilem Muhammed(saw)iň ilkinjilik bilen ynsanlygy göz öňünde tutulýar we ondan soň (wezipesi yagny) ilçiligindedir. Elbetde her pursat bu sözleri gaytalayan müminler bolmasady onda onuň gudratlarynyň hiç birini hem beşeri kanuna degişli edip bolmaz diyip, ony ilah derejesine çykaranlaram bolardy. Emma Nebiler Soltany fundamentini berkden gurdy. Elbetde Allanyň ýardamy bilen.
“Namaz meniň üçin gözümiň nury kylyndy” hadys.
“Aýt: Amal ediň! Amallaryňyzy Alla-da, resuly-da, müminlerem görerler. Soňra görleni we görülmeýäni bilen Allaha gönderiljeksiňiz. Ol hem size edenle-riňizi habar berer.” (Tewbe, 9/105).
Ähli zada düşünerden ejizdir ynsanyň akly,
Onça ýüki götererden bu mizan çäklidir-çäkli.
Ziýa Paşa.
Elbetde mugjyzalary özünde jemläp gelen ilahi kitaba , ilkinji adamdan iň soňkusyna çenli bolan duşmany tarapyndan bolaymasyn diyip bilmek, elbetde akla makul däldir.
“Gulumyz Muhammede indirilen Kurana şübhe edýän bolsaňyz, hany onda siz hem şoňa meňzeş bir süre dörediň-dä! Eger, gepiňiz çyndyr öýtseňiz, Alladan başga bil baglaýan kimiňiz bar bolsa kömege çagyryň. Başarmasaňyz – başarmarsyňyz hem – onda inkär edenler üçin taýýarlanan we ýangyjy ynsanlardyr daşlardan bolan otdan seresap boluň”. (Bakara 22/23-24 )
-
Birinjilik bilen yazylan pikirler Töwrada,Zebura we İnjile gabat gelmegi hökman dal.Esasy zat Kurana gabat gelse bolyar.Onsongam Kuranyng we yslamyng dogrylygyny üytgan kitaplara göra karar berip bilmeyang.Hamana tutuş dünyade nadogry hasaplanyan yaly”umumy maksada gabat gelmese nadogry hasaplanyaram” diyen bolupsyng. 🙂
-
Hudaýyň ýazgylary diýip göz öňünde tutýan zatlaryň ilkinjisä Injil bolmaly, tapawudy ýok haýsam bolsa hä. Onda Injiliň çynmy ýa ýalanmy ýa şübheli kitapmy şony bilmegimiz wajyp.
Ýagny Injil.
Ýazylyş usuly üns berilen mahaly rowaýatdan tapawutlandyrmak kyn. Hem-de kimdir biri tarapyndan imany ýitirmejek bolup yhlas edilendigi görünýär. Yagny ýazylyşynda Mes: Isa daga bardy, name etdi we name diýdi we ş.m. Belli biri tarapyndan bolup geçen wakany suratandyrylmaga çalşylýar. Iman gazanylmaga çalşylýa we gazanylan imanam ýitirilmezligi üçin pikir ýöredilýär. Diýmek onda, Bir Nebiniň aramyzdan gideninden soň ýazylan kitaba elbetde şübheli garaljagy dini tarapdan dälde akyl tarapyndan hem belli.
Hemde kitapda seýrek diýäýmeseň Haktagalanyň buýruklary az. Agramly bölegi Isa nyň wagzy , eden işlleri, aý garaz esasy Isa pygamberiň ömrüne degişli diýsegem ýalňyşmarys. Onda Hudaýyň size dünýä hakda we ahyryýet hakda aýdanlary diýseň az.
Hem-de kitapda mätäçlik duýulýar we taryhy bir maglumat ýalak görülýär. Mätäç tarapyndan ýazylan bir zatdan şübheli meseleleri çözmek hem şübheli bolýar.
Elbetde Hudaý mätäç däldir Ol Mabud –dyr, ýaradylan zat bolsa mahluk. Elbetde mahluk hem Mabuda mätäçdir.
Eger Injil hakykatdanam Hudaýyň kitaby bolsa onda onuň içinde ynsan oglunyň heniz görmedik täsinlikleri bolmazmy, heniz eşitmedik buşluklary we bagtlary Hudaý tarapyndan buşlanmazmy, hiç bir asyra ýa hiç bir mekana sygmajak mugjyzalary bolup billmez diýerismi, ýa ony bir ynsanyň pikirinde jemlenip billeris diýerismi (akla sygmajak zat), ….
Eger hakykatdan Hudaý tarapyndan kitap diýlende ; henize çenli hiç bir ýazuw görnüşi oňa meňzeş bolmadyk, hiç bir sözi hiç bir ynsan tarapyndan asla ýazylyp bilinmejek zatlar, her sözüň ýerleşişindäki ýa aýatyndaky mygjyzalary ne mekana, ne-de zamana sygýar diýlen-de, kim ýalan diýip biler.
Ýa bolmasa asyrlaryň geçmegi.
Dilden dile geçmegi käbir zatlaryň ýoýulmagy mümkiin däl diýip billmeris.
Eger -de biz häzirki Injile Hudaý kitaby diýsek onda elbetde, Isa ilah derejesi berlip bilner. Her bir söz Isanyňky. Isanyňky bolmakda öňünçä hem ony biriniň şoň tarapyndan ýazmagy.
Eger-de akyl jähtden bu zatary göz öňnde tutsak onda her meselede Injile ýüz tutmak elbetde şühbeli bolýar.
Hudaýyň kitabynda beýle şübheler bolmaly däldir.
INJIL Injil-diýmegiň Türkmençe terjimesi Hoş Habar diýmekdir . Mukaddes Kitap-Bu nähili kitap? Bu Hudaýyň sözi, Beýik Hudaýyň bütin adamzada ýollan Mukaddes Kitabydyr. Mukaddes Ruhdan ylhamlanan kyrka golaý awtorlar tarapyndan 1500 ýyllyk döwrüň içinde ýazylyp, dünýä we adamzadyň ýaradylyş syryny açyp berýän bu kitap Mukaddes Ýazgylar ýygyndysyndan ybaratdyr.
Bu Hudaýyň sözi haýsy nukdaýdazardan Hudaýyň sözi, Birinjidena Injile doly Hudaýyň sözi diýmek akla diyseň ters gelýär, ikinjidenem gülkünç.
Beýik Hudaýyň bütin adamzada ýollan Mukaddes Kitabydyr O nädip bütin adamzada ýollanan kitap, ýo oňa nädip bbeýle diýip bolýar. Ýa bolmasa ol Luka, Matta, Ýahýa we birgiden şm ana olara Hudaý wahý iberipdirmi, ýa olara iberen ylhamy Isaňkydanam güýçlümi.
Mukaddes Ruhdan ylhamlanan kyrka golaý awtorlar tarapyndan 1500 ýyllyk döwrüň içinde ýazylyp 40a golaý awtor. Baýbow . Diýmek onda awtory ynsanda, bir adamyň kellesindäki pikirler, bütin ynsan oglunyň ýoluny ýagtylmally (aklym çatanok), 1500 ýyla golaý döwrüň içinde :-O
Dünýä we adamzadyň ýaradylyş syryny açyp berýän bu kitap Mukaddes Ýazgylar ýygyndysyndan ybaratdyr. Hany onda ýazsana dünýä we adamzadyň ýaradylyş syrynyň haýsyny belläp geçýär. Diňe geçmişden sähel zat aýtýar diýäýmeseň geljege degişlä ullakan aýdylan zadam ýok.
Onda Kitapda Mukaddes ýazgylar nirräginde duýulýar. Ýa özüň netije çykarmalymy.
Aýdylýan zatlar asla akla laýyk däl, neha wagtyň içinde munça awtory bolmagy , ne-de Hudaýyň sözi diýilýäni, ne-de dünýä we adamzadyň syryny açyp berýär diýeni.
Ýogsada Hudaýyň kitaby diýlende awtory hem Hudaý bolmaly dälmi?
Eger Injili Hudaýyň kitaby diýip Kabul etjek bolsak, onda biz nehä birgiden şübhelere, ne giden garşylykly pikirleri we ýene akylyň pikirlenip netije çykarmagy diýlen zatlary inkär etsek onda dagyn kabul etsegem bolar.
Ýa Kabul etjek bolsaň diňe iman arkaly Kabul etmelimi galan zat hiçdä.
-
Eger Kuranyň dünýä we adamzadyň ýaradylyş syryny açyp görkezişini aýatlar arkaly gören mahalyň , onda bialaç Bu Kitap elbetde Hudaý tarapyndandyr diýmeli borsyň.
Kuran hakta dünýe we adamzadyň däl hatda ähli zadyň syryny açýar diýsegem ýalňyşmarys, geçmiş we geljek, dünýe we ahyryýet, we ýene ähli zady gurşan beýany bilen akyllary haýran etýär.
Egerde men ýollap geçip barýarkam (mysal)adamlar topara bolünip biri, ilki älem soň Kuran ýaradylan bolaýmasyn diýýän bolsa, ikinjilerem Ilki Kuran soň älem ýaradylan bolaýmasyn diýen pikirde bolsa, onda men 2nji topara goşulardym hatda 1nji toparyň soraglaryna jogap berip bilmesem. Çünki O Kitaby nehä zamanyň içinde nede mekanyň içinde ýerleşdirip bolýar.
Kuran hakda aýtmaly bolsa, onda seňem saýdyň kiçiräk bolardy. Gowusy köp ýazmaýyn. Ýazaýyn diýemdede kä wagt bir elim degýä.
«Eger gulumyz Muhammede (s.a.w.) iberenimize şübhelenýän bolsaňyz, onda onuň ýaly bir süre getiriň, eger aýdýanyňyz dogry bolsa. Allahdan başga ähli kömekçileriňizi hem çagyryň» (Bakara, 23).
«Aýt, ant bolsun, eger ynsanlar we jynlar Kuranyň mislini döretjek bolup bir ýere ýygnansalaram ýene başarmazlar. Biri-birlerine arka çykyp, kömek etseler-de» (Isra, 88).
«Allah her janly zady suwdan ýaratdy. Olaryň kimi göwresi bilen süýrenip (süýren;jiler) ýöreýär, kimi iki aýagynyň üstünde, kimi dört aýakda ýöreýär. Allah isleýşi ýaly ýaradar…» (Nur, 45).
Kuranda deňiz sözi 32 gezek, gury ýer sözi 13 gezek agzalar. 32+13=45
ýer 13 gezek 13/45=28,88888889%
Deňiz 32 gezek 32/45=71,11111111%
Jemi 45: 100%
Bütin ýeriň öl we gury ýerini dolulygyna prosenti bilen takyk beren, hatda ylym soňky derejä ýetip ylym hem şol netijäni beren mahaly.
Çakym çak bolsa ynsan bedeniniň hem 71% suw öýtýän.
-
sag bol nb! Bular name ucin gurlanlerinde subtnamasyz guleyaler?
Gurlejekmi gapdalynda subtnama gorkezin bolmasa bu yazyan zatlarnyz cagalary uka gidirmek ucin aydylyan erteka menzeya
-
Hä şeý diýdä onda. Biziň pikirlerimiz (Hudaýyň kitabydygyny subut edip bilmesekde)Injile daýanýar diýda onda. Diýmek onda Hakykaty tapmak dälde, islendik soragyň jogabyny Hristian garaýşyndaky jogaby alyp bolýada.
Oňsoňam Injili Hudaýyň hak ýazgysy diýip kabul eder ýalak delil ýeterlik däldir. Hudaýyň kitaby diýip bolmaýan kitapdan bolsa bütin ynsan ýolunyň öňüni arçamak diýseň kyn we ýalňyş.
Ýogsada bir zat soraýynla.
Her bir mesele Hudaýyň kitaby esasynda çözülse, anyk we kanagatlanarly bolýar. Eger Hudaýyň kitaby diýip göz öňünde tutulýan kitaplaryň haýsy hakykatlygy 2+2=4 bolşy ýalak, anyk we kesgitli edilse, ýer bilen gök arasyndaky tapawudyň bolşy ýalak tapawutlary açyp görkezseler, onda sen Hak sözünden almazmyň. Ýa şondan soňam pitne oklap, şübhe döredip hakykatyň üstüni basyryp bor diýip pikir edermiň.
“Altyn guma garylmak bilen hümmetini ýitirmeýär” .
Hudaýa ynanýanlygyň hormatyna şu sözleri:
«Eger gulumyz Muhammede (s.a.w.) iberenimize şübhelenýän bolsaňyz, onda onuň ýaly bir süre getiriň, eger aýdýanyňyz dogry bolsa. Allahdan başga ähli kömekçileriňizi hem çagyryň» (Bakara, 23)we «Aýt, ant bolsun, eger ynsanlar we jynlar Kuranyň mislini döretjek bolup bir ýere ýygnansalaram ýene başarmazlar. Biri-birlerine arka çykyp, kömek etseler-de» (Isra, 88)saňa Hudaý diýdi diýde pikir edip gör. Soňra netije çykarmana synanş.
Emma niýet näme bolsa akyl hem köplenç şony kabul etýär.
-
siz ahli soraglara injilin usti blen jogap bermeyaniz, beripde bilmeyaniz, dine toslama esasynda shol bir jogaby gaytalayanyz toty gushlar yaly! Siz Muhammet asw ynanmarsynyz, sebabi o tayda kakykat yatyr, sizem hakykatdan gacyanyz
-
Bizing pikirlerimiz hemishde Hudayyng Yazgylaryna esaslanyar! Eger iman baradaky taglymatymyz Yazgylara esaslanmasa onda bular biderekdir. Bu sebapden iman taglymatlarymyzy Yazgylar esaslandyrmasak bolmaz. Bu sebapden hemishede Injil esasynda jogap bermage chalyshyarys! Islendik soragy Injiling taglymaty esasynda jogap tapmalydyrys!
Eger Injil esasyndynda jogap tapmaly bolsaňyz, onda ilki bilen Injile bolan garaýşlarywe şübheleri aradan aýyrmaly dälmi? Sözüm ýok Injil esasynda jogaby kankretna edýäňiz. Emma Injili Hudaýyň kitabymy ýa Kuran Hudaýyň kitaby diýip kabul edip bolýa diýilse, Yslama we Kurana dil ýetirilip, kyn-kyn meseleler bilen ýa bir çözmesi kynrak prablemmalar bilen pitne atylýar we Injili wasp edip ugralýar.
Wah sen Muhammet pygamberiň ömrüne degişli kitaplary gowja okan bolsaň, onda özüňi beýle pese gaçyrýan zatlary aýtmazdyň.
Dost 1-njidena meň diýenime gowy düşünmänsiň ýa düşünseňem jogap ýazmansyň.
2-njiden bolsa Kuran we Muhammede (iman ýoklugy sebäpli) arkaýyn dil ýetiripsiň. (deliliň bolmasa-da)
3-njidenem Bir zady doly we dogry aýdaýyn Injili näçe wasp etseň şonça wasp et, ýöne Hudaýyň kitaby diýip kabul edip bolmaýar. Krishnaçylaryňky ýalak wasp bilen aňa salynýar. Hany onda, hakykat esasynda Injili nädip Hudaýyň kitaby diýip bolşuna subut etdä. Ýa bolmasa “Dünýä we adamzadyň ýaradylyş syryny açýar” diýip takal okaýaňyz hany onda, şojagaz ýerini bir düşündir.
Eger sen : hany onda Kuranyň Hudaýyň kitabylygyny subut et diýseň, onda ýeterlik seň saýdyňy Hristian dälde Yslam dininiň saýdy diýmekleri hem ahmal.
Dogrudanam iman baradaky taglymatyňyz ýazgylara esaslanyp biler emma, ýazgylar hakta welin diňe şübhe ýatyr. Hiç bir delil bilen Injili Hudaýyň kitaby diýip kabul edip bolanok.
…
Ondan bashgada Isa Mesih Hudayyng Sozuning Ozudir, shol Baky Soz dunya geldi we yashap gorkezdi. Indi bir kitabyng gelip ondan wajyp bolup bilermi? Yok, chunki Bakyyetde Hudayyng Sozu bolan gelip yer yuzunde diri yashandan song bashga bir kitap gornushindaki bir zat gerek dal, chunki Isa Mesihi goreninde “Hakykaty, Yashayshy we Yolung Ozuni” goryarsing! Bu bolsa yeterlikdir!
1njilik bilenä diňe wasp we dowamly gaýtalama bilen aňlara salma ýatyr.2njiden bolsa (“Elderada barýan ýol” atly multikdaki “Men Hudaýyň çapary” diýärä şon ýalak) sen arkaýyn Hudaýyň maksadyny aýdardan we näme zerurmy zerur dälmi o zatlary biler kiçirak bolsaň gerek.
Wah muň diýän zadyna seret “Kuranyň köp aýaty Muhammediň şahsy isegini kanagatlandyrmaga meňzeýä” , rowaýatlaň toplumy bolan Injili Hudaý kitaby diýip kabul edip bolýada emma Kurany näme üçin kabul edip bolmaýar. Çünki göz bilen görmeýän duşmanymyz mydama aýak üstünde hereketde.
Belki sen hem: Näme üçin Kurana dil ýetirilse saňa ýaranokda , Injile dil ýetirilende bize ýarar öýtýämiň diýmegiň ahmal. Çünki men Kurana Haky Hudaýyň kitaby diýip bilýän. Emma Injile Hudaýyň kitaby diýip bilmeýän, diýmäne esasam ýok. Eger ähli zatlar, hiç hili şübhe bolmazdan Injili Hudaýyň kitaby diýip öz dili bilen tassyklaýan bolsa, onda men bialaç diýmeli bordum. Emma onuň ýalak hiç hakykat ýokdur.
“Bes, ol zamanda olara Alla tarapyndan, özlerine iberilen Töwrady tassyk ediji bir kitap – Kuran geldi. We olar Muhammet (saw) dünýä gelmänkä onuň adyny tutup, öz duşmanlaryndan üstün çykmak üçin, Alladan kömek soraýardylar. Bes, haçanda olara özleriniň tanan we çagyran pygamberi Kuran bilen gelende, Ony inkär etdiler. Bes, Allanyň näleti kapyrlaradyr” (Bakara, 2/89).
“Dogrusy, biz siziň öňüňizde şaýatlyk etjek bir pygamber gönderdik. Şonuň ýaly Fyraguna-da bir pygamber iberipdik.” (Müzzemmil, 73/15)
“Ýogsa ol, Allahyň bolup geçen (bolýan we boljak) her zady görýändigini bilmeýärmi?” (Alak 96/14)
“Bütin dinlerden üstün kylmak üçin resulyny hidaýet we hak din bilen gönderen Odur. Muňa şaýat hökmünde Allahyň özi ýeter.”(Fetih 48/28)
“Ýöne käfirler ýene dini ýalan hasaplamagy dowam edýärler” (Büruj 85/19)
-
salamlar,
eger Muhammet (SAV),we Kuran onki kitaplarda yagny, incil, towvrat we zeburda aydylmayar diyyan bolsanyz onda siz hic zat bilenzok diymek bolyar..menin okan kitaplarymda ol kitaplarda pygamberimiz Muhammet (SAV) we Kuran hakda aydilan… yone bashga atlar ulanylan. Pygamberimizin bir nace ady bar.
-
salam ilki bn,ikinji bn dileg doag bn ybadat etyas diyaniz,name musulmanlardan namaz okandyn gutaryamy bar zat,name musulmanlarda dileg doga yokmy,siz dine guna edenizde dileg doga etyaniz,emma musulmanlar gunde 5 wagatyna alla ybadat etya,allanyn onunde bash egya,alla tagaladan dileg etya.siz bolsa dine dunyanini soyyaniz,allanyn kurany giden hadys lar name size azlyk etyami,siz gozli kormi.
-
siz hudayyn ruhdygyny nirden bilyaniz??
-
name un onda siz hudayya sejde edenizok,ruh yenani goyyn,hudayy entek goren yok,isa (a.s)hudayyn ruhdygyny aydar yalak o name hudayy gordumi,gorenaga,ony sizin poplarynyz alkash wagty yazan zady.
-
ay goysanay,isa mesih hudayy gorenak,entek hich bir zat hudayy gorenak,hatda yokardaky perishdelerem gorenak,sho bir zady gaytalaman,hudayyn dolulugy,sozi ol bul sho bir zady aytman,eger siz hudayyn sozune ynanyan bolsanyz,name un injili ozunuzche uytgetdiniz,hazirki sizin injil dp okayanynyz,dine bu dunyaniz un,oz maksatlarynyz un,sebap olyanchaniz bu dunaynin keypini gormek sizin maksadynyz,isa mesihe jan beren kim,isa meshi bashgalara jan berer yalak,her bir zada jan beren beyik alla dami name,onda nadip siz beyik alla shirk yetiryaniz
-
Dogry men Şübhe edýärin. Çünki şübhe etmäni uly deliller bar.
Eger Injil Hudaýdan bolsa, onda ondan soň başga bir kitabyň gelmegine esas ýogom bolup biler. Emma Hudaýyň hak dininden hem öňe geçýän dini Hudaý döretmezdi we ol dini akyl nukdaýnazardan hem doly hak diýip kabul eder ýalak delilleri goýmazdy. Emma ol boldy.
-
siz öz dininiz bizinem öz dinimiz
-
lä ilähe illella we muhammeden abdyhu weresululla. alla bidir muhammet (s a w) bolsa allahyn resulydyr. suna gowy düsünin näme isa pigamber size enem bilen men suratyma cokunyn diyip aytdymy.
-
onda sizin maksadynyz adamlary yslamdan ayryp hristiyancylyga gecirmekda dogrymy. howlykman nesip bolsa sizem lä ilähe illellah diyip musulman bolarsynyz ine hakyky hak yoly yslamdyr.


text:
Türkmenistanda Medeniýet we sungat işgärleriniň hem-de Magtymguly Pyragynyň şygryýet gününiň hormatyna “Hüýrlukga —Hemra” operasynyň ilkinji görkezilişi boldy.
Magtymguly adyndaky Milli sazly-drama teatrynda görkezilen sahna eseriniň esasynda “Hüýrlukga — Hemra” dessanynyň mazmuny bar. Sahnada özboluşly halk sazlary ýaňlandy. Şunlukda, eseriň we ony ýerine ýetirmegiň halkylygyna aýratyn ähmiýet berildi. Opera saz eseriniň nepisligi, onuň baýlygy, milli öwüşgini hem-de duýgularyň ynandyryjylygy bilen tapawutlanýar. Sahna eseri bu ugruň muşdaklaryna bolşy ýaly, islendik tomaşaçy üçin ýakyn we düşnükli boldy.
Asylly däbe görä, şunuň ýaly giň möçberli sahna eserine diňe bir ýörite hünärli artistler däl, eýsem, ýurdumyzyň çeperçilik ugurly ýokary okuw mekdepleriniň talyplary hem gatnaşdylar. Ýaş zehinler baş gahrymanlaryň keşplerini janlandyrdylar. Şeýlelikde, artistler öz ussatlyklary bilen iki ýaş juwanyň ýürek söýgileriniň taryhyny janlandyrdylar. Täze eseriň sazly dramaturgiýasynda sahnanyň häzirki zaman mümkinçilikleri doly ulanyldy. Onuň dowamynda hor aýdymlary we horeografiýa pursatlary ýaýbaňlandyryldy. Köpugurly sahnanyň mümkinçilikleri onda janlandyrylýan wakanyň has-da ynandyryjy bolmagyny şertlendirdi.
Döwlet simfoniki orkestriniň ýerine ýetiren sazlary diňleýjileri bada-bat özüne çekýär we olary sahna oýnunyň dünýäsine aralaşdyrýar.
Eser Hysrow patyşanyň köşgündäki wakadan başlaýar. Patyşa jadyly Erem bagyndan ajaýyp bilbili ele salmagy arzuw edýär. Artistleriň owazlary, deprekleriň gümmürdisi sazlaşykly urýan ýürekleri ýatladýar. Kirişli saz gurallary bolsa kalbyň owazyny janlandyrýar. Halk owazlary we joşguny diňleýjileri sahna eseriniň wakalary bilen tanyşdyrýar.
Döredijilik toparlarynyň artistleri türkmen halkyna mahsus häsiýetleri, wepalylygy we edýän hereketine bolan ynamy janlandyrmagy başarypdyrlar. Däpleriň, dünýägaraýyşlaryň, wepalylygyň, namys we söýgi ýaly umumadamzat gymmatlyklarynyň nesilden-nesle geçijiligini alamatlandyrýar. Şeýlelikde, “Hüýrlukga — Hemra” diňe bir medeniýet nukdaý nazaryndan däl, eýsem, ýaş nesilleri terbiýelemek babatda hem ähmiýetlidigini äşgär etdi.
Köpçülikleýin dabara sahnasy oýnuň jemleýji tapgyryna öwrüldi. Artistleriň belent ruh bilen ýerine ýetiren aýdymlary milli medeniýetimiziň ösmegine we onuň giňden wagyz edilmegine goşýan goşandy hem-de yzygiderli aladasy üçin hormatly Prezidentimiz Gurbanguly Berdimuhamedowa çuňňur hoşallygyň nyşanyna öwrüldi.


text:
Hakykat - ajydyr, yöne halas bolmaga eltyar.
Hakykaty durli sebaplerden gizleyarler: ya dünyä bähbidi sebäpli ya abray üchin ya gorkudan. Yöne hakykat yitenok bir gün her kime ayan bolyar.
Biri sana köp yagshylyk edenson ona hakykaty aydanda halanmajagyny bilende de aytmak uly synagdyr.
Allah hakykaty ayt diyyär menin rahmetimi aljak bolsan. Beyleki tarapda bolsa sana yagshylyk eden adam bozuklyga, yalana chagyryar.
Allah seni yaradan we Allahdan bashga seni halas etjek yok.
Allah hemmämize kämil iman bersin, dostlar.
Hakykat - ajydyr
Hakykat - ajydyr, yöne halas bolmaga eltyar.
-
turkmen-talyp
5 months ago
- Wezipe, dünye maly bizi dogry yoldan azashdyrmasyn.
Allah bendesine gaty mähribandyr. Bende dine ilkinji nobatda özüne zyyan yetiryar, Allah edenok. Allahyn dogry yolunda bolsa Allah ona yar we kömek edyär.
-
garayolly68
5 months ago
- Hakykat name? Ol ynsanyñ hakyky oz bolshundaky durky. Ol adamyñ ici hem dashy. Eger adam shol hakykylygyny yitirse (dash keshbi oz hakykylygyny saklar ) onda onuñ hasiyetindaki,niyetindaki hakykylyk oz ornunu betlagam gylyklar bilen calyshar. Men ,,shahyr,,Serdar Saparowy21-nji asyryñ kamil shahyry hasaplapdym.Hakyky ince duyguly,soñky otuz yylyñ derejeli psihology, ruhy psiholok diyip bilyardim. Diñe men yaly bisowat adam dal, oña kop adam ynanypdy. Hatda,kamil shahyr, azy yaran edebiyatcy, hormatly,abrayly kishi Oguljemal Charyyewa yaly adamlaram kamil shahyr hokmunde Serdar Saparowa ynanyardyk. Hakykata dayanyp ynanyardyk. Emma ol biziñ ynanjymyzyñ duyp damaryny gyrkyp yoren bolsa natjek. Gornukli edebiyatcy Has Turkmeniñ galplygy pash ediji, hakykaty yuze cykaryjy makalasy bolmadyk bolanda biz S.Saparowa henizlerem cyn shahyr diyip yorerdik. Aygyt we pash ediji makala biziñ bilniksiz galplyga ducar bolup gelen ynanjymyzyñ gozuni acdy. Ine,buda hakykat. Ajy bolsun,suyji bolsun hakykat ynsanyñ ynsap terezisinden ayrylmasyn. Gara Yolly
-
turkmen-talyp
5 months ago
- Garayolly dost, hakykat dowre gora uytganok we ol yeketak we ony adam kesgitlänok. Her kim öz pikirini hakykat hasap etse onda hakykat bolanok. Hakykaty Allah pygamberlerin usti bn adamlara yetiren.


text:
Goranyş Pudagynyň Milli Taslamalary 06
MİLLİ WE ÖZBOLUŞLY UÇARMANSYZ HOWA ULAGLARY WE ÝARAGLY UÇARMANSYZ HOWA ULAGLARY
Goranmak senagatynda öndürilen milli we özboluşly uçarmansyz howa ulaglary we ýaragly uçarmansyz howa ulaglary, bu ugurda Türkiýäniň dünýäniň iň öňde baryjy ýurtlaryň hataryna girmegi üpjün etdi.
Indi bolsa Türk Harby-iş kärdeşler arkalaşygynyň Bilim müdüzri Tarkan Zenginiň şu günki temamyz bilen bagly synyny dykgatyňyza ýetirmekçi...
Türkiýe bir tarapdan goranmak pudagynda örän möhüm strategik önümleri öndürýän bolsa, beýleki tarapdan global bäsleşikde ýurdumyzy öňdebaryjy ýurtlaryň hataryna goşjak goranyş önümlerini ýerli we milli mümkinçilikler bilen öndürip geljege ynamly ädimler bilen barýar. Türkiýe bu ugurda ýerine ýetiren işleri bilen, garaşsyz syýasat alyp barmak bilen bir hatarda, satan önümleri bilen ýurdyň ykdysadyýetine uly girdejiler getirýär. Türkiýäniň uçarmansyz howa ulaglary öndürmek hekaýasam bir tarapdan garaşlylykdan azat bolmagyň, beýleki tarapdan bolsa ykdysadyýete täze girdejiler getirmegiň hekaýasydyr. Türkiýäniň inwentaryna 1990-njy ýyllaryň başynda giren ilkinji uçarmansyz howa ulaglary Ysraýyl tarapyndan öndürilen Heron bilen ABŞ tarapyndan öndürilen GNAT modelleri bolupdy. GNAT-yň döwrebap görnüşleri bolan Predator we Repaer ýaragly uçarmansyz howa ulaglary, 2000-nji ýyllaryň başynda ABŞ-niň Kongresi tarapyndan Türkiýä satylmagyna rugsat berilmedi. Şol sebäpli Türkiýe milli uçarmansyz howa ulaglaryny öndürmek etabyna girişdi. Şu günki gün Türkiýede ýerli we milli uçarmansyz howa ulaglary Anka we Baýraktar ulanylýar.
Goranmak senagatynda öndürilen uçarmansyz howa ulaglary we ýaragly uçarmansyz howa ulaglary bu ugurda Türkiýäni dünýäniň sanalgyja ýurtlarynyň hataryna goşmagy üpjün etdi. Türkiýe şu gün milli tehnologiýa ugrunda iş alyp barýan täsirli adam güýjüne eýe bir ýurt. Mümkinçilik berilen mahaly ýaşlarymyzyň nämeler edip biljekdigine şaýat bolýarys. Goranyş pudagy uzak möhletli maksatnamalar goýup, sabyrlylyk bilen işläp, netije alyp bolýan bir pudak.
Şu gün milli uçarmansyz howa ulaglarynda we ýaragly uçarmansyz howa ulaglarynda soňky 10 ýylda gazanan üstünliklerimiz uzak möhletleýin strategik maksatlaryň netijesidir.
Uçarmansyz howa ulaglarynyň we ýaragly uçarmansyz howa ulaglarynyň önümçiligi boýunça uly işler eden Baýkar grup kärhanasyndan Selçuk Baýraktar, uçarmansyz howa ulagy hekaýasyny şeýle gürrüň berýär: “Türkiýäniň uçarmansyz howa ulaglary hekaýasy elde ýasalan Mini uçarmansyz howa ulaglary bilen başlady. Mini uçarmansyz howa ulaglaryndan başlap toparymyz bilen meýdanda esgerler bilen bilelikde serhet zolaklarynda uçarlaryň uçýan ýerlerinde iş alyp bardyk. Mini uçarmansyz howa ulaglary gören zatlaryny edil şol bada birleşdirip karta öwürip bilmek aýratynlygyna eýedi. Bu aýratynlyk dünýäde hiç bir uçarmansyz howa ulagynda ýokdy. Ýaragly uçarmansyz howa ulaglarynda dünýädäki hiç bir uçamansyz howa ulagynda bolmaýan aýratynlyk bar. Uçarmansyz howa ulaglarymyz soňky 1 ýyl bäri Ýewfrat galkany operasiýasy bilen birlikde başgada ençeme ýerde biri-birinden tapawutly kynçylyklara sezewar galýar” diýdi.
BAÝRAKTAR MİNİ UÇARMANSYZ HOWA ULAGY we BAÝRAKTAR TAKTİK UÇARMANSYZ HOWA ULAGY
2007-nji ýylda Türkiýäniň Ýaragly güýçleriniň düzümine girizilen ilkinji milli howa ulaglary Mini uçarmansyz howa ulaglar Baýkar grup kärhanasy tarapyndan öndürildi. Baýkar grup kärhanasy soň bolsa Taktik uçarmansyz howa ulagyny öndürmäge başlady. Topar Mini uçarmansyz howa ulagynyň we Taktik uçarmansyz howa ulagynyň aýratynlyklaryny şeýle gürrüň berýär: Baýraktar Mini uçarmansyz howa ulagy dolulygyna özboluşly we milli ýagdaýda öndürilip: elektronik, programma üpjünçiligi we strukturlaýyn komponentler bilen Türkiýäniň ilkinji mini robot howa ulagy ulgamydyr. Ol şu günki güne çenli 100 000-den gowrak gezek uçuş ýerine ýetirdi. Ulgamy kyn geografik we meteorologik şertlerde hem ulanyp bolýar.
Taktik uçarmansyz howa ulagy ulgamy milli we özbaluşly, doly awtomatik uçuş aýratynlygyna eýe. Taktik uçarmansyz howa ulagy üç goşmaça uçuş gözegçilik ulgamyna, özboluşly nawigasiýa we sensor birleşme gollanmalaryna eýe bolan, dünýäde iň döwrebap tehnologiýalar boýunça önüdrilen gözegçilik we razwedka ulagydyr. Uçuş synaglary 2009-njy ýylyň sentýabr-oktýabr aýlary aralygynda resmi wekiliýetiň gatnaşmagynda üstünlikli ýagdaýda ýerine ýetirildi.
HARBY OPERASIÝALARDA ÖRÄN TÄSIRLI ÝAGDAÝDA ULANYLDY
Türkiýäniň hem ýurdyň öz içinde hem-de daşary ýurtlarda alyp barýan terrora garşy operasiýalaryň üstünlikli geçmeginde uçarmansyz howa ulaglarynyň we ýaragly uçarmansyz howa ulaglarynyň örän uly paýy bar. Bayraktar TB2 uçarmansyz howa ulaglary 2015-nji ýyldan bäri terrora garşy operasiýalarda ulanylýar. Bayraktar TB2 uçarmansyz howa ulaglary sesini eşitdirmän, özüni görkezmän, beýiklikde, jikme-jik maglumat almak aýratynlygyna eýe. Bayraktar TB2 uçarmansyz howa ulaglary esasan hem Ýewfrat galkany we Zeýtun şahajygy operasiýalarynda gözegçilik, razwedka işlerinde ulanyldy. Bayraktar TB2-ler şu günki güne çenli ençeme terrorçynyň anyklanmagynda we täsirsiz ýagdaýa getirilmeginde ulanyldy. Zeýtun şahajygy operasýasynda harby toparlaryň öňündäki howplar we terrorçylar tarapyndan ulanylan gaçybatalgalar, tuneller we gowaklar uçarmansyz howa ulaglary tarapyndan anyklandy. Anyklanan ençeme howp we terrorçy ýaragly uçarmansyz howa ulaglary bilen täsirsiz ýagdaýa getirildi.
Uçarmansyz howa ulaglarynyň we ýaragly uçarmansyz howa ulaglarynyň täsirini artdyrjak täze tehnologiýalar öndürilýär. Baýkar grup kärhanasy we hyzmatdaşlary KUZGUN atly mobil göni ýaýlym programma üpjünçiligini oýlap tapdy. Ol ilkinji gezek Efes 2018 harby türgenleşiginde ulanyldy. Kuzgun uçarmansyz howa ulaglaryndan gelýän göni ýaýlymy, mobil enjamlaryň üsti bilen görip bolýar. Häzirki wagtda harby birikmelerde gözden geçirilýän uçarmansyz howa ulaglarynyň we ýaragly uçarmansyz howa ulaglarynyň maglumatlaryny mundan beýläk, Kuzgun gollanmasynyň üsti bilen sebitde operasiýa geçirýän howpsyzlyk güýçleri tarapyndan hem görülip biliner. Şeýlelik bilen sebitdäki howpsyzlyk güýçlerine maglumat berilip, terrora garşy göreşde has täsirli operasiýa geçirip bolar. Uçarmansyz howa ulaglary tehnologiýasynda dünýäniň sanalgyja ýurtlarynyň arasyna giren Türkiýäniň bu ugurdaky täze maksady uçarmansyz uçar taslamasydyr. Gysga wagtyň içinde uçarmansyz howa ulaglarynda uly üstünliklere eýe bolan Türkiýe täze maksadyny durmuşa geçirmek mümkinçiligine eýedir.


text:
Türkmenistanda ykdysady ýagdaý 2016-da ABŞ-nyň dollar syýasaty, Rossiýa-Eýran-Türkmenistan gaz hyzmatdaşlyklarynyň durmagy, Gaz bahalarynyň arzanlanmagy we Know-How tehnologiýalarynyň Türkmenistana integrasiýony sebäpli peselip başlapdy. 2017-nji ýylda bolsa, bu krizis hasam täsirini görkeziň başlady. Dollar alym-satymy togtadylmagy ykdysady krizis...
Awtor:
nazaroff
(Talyp)
|
Kategoriýa: Ykdysadyýet |
03.09.2017 02:49
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#58)


text:
Türkmen mediasy prezident Gurbanugly Berdimuhamedowyň 19-njy ýanwarda Mary welaýatyndaky Döwlet elektrik stansiýasynyň zähmet kollektiwi bilen duşuşyp, olary gyzyklandyrýan sowallara jogap berendigini habar berýär.
Berdimuhamedow Mary welaýatyndan öň Balkan welaýatynda iş saparynda bolup, ol ýerde hem deňizçi esgerler, işçiler bilen duşuşdy we bu duşuşyklar ýurduň 12-nji fewrala bellenen prezident saýlawlarynyň öň ýanyna, beýleki kandidatlaryň saýlawçylar bilen göni duşuşyk geçirýän wagtyna gabat geldi.
Aýdylyşy ýaly, bu gezekki saýlawlara Demokratik partiýanyň ikinji möhlet prezidentligini tamamlaýan kandidatyndan başga sekiz dalaşgär gatnaşýar. Olaryň ikisi ýurduň Senagatçylar we telekeçiler, Agrar partiýalarynyň wekilleri bolsa, galanlary raýatlaryň inisiatiwa toparlarynyň kandidatlary bolup durýar.
Döwlet eýeçiligindäki telewideniýäniň prezidentiň Mary welaýatyna iş saparyndan taýýarlan habaryna dolanyp gelsek, Berdimuhamedowyň soňky günlerde amala aşyrýan iş saparlary özboluşly saýlaw kampaniýasyna öwrülýär.
Mysal üçin, Marydaky Döwlet elektrik stansiýasynyň bir işçisi döwlet baştutany bilen duşuşyk mahalynda ýaşlaryň adyndan çykyş edip, onuň alyp barýan işlerini taryplady we ýaşlaryň prezidentiň wezipesine Berdimuhamedowdan başga hiç kimi göz öňüne getirmeýändiklerini aýtdy. Reportaždan işçiniň sözleriniň gürrüldili elçarpyşmalar, «Arkadaga şöhrat» diýen şygar bilen goldanylyşyny görüp we eşidip bolýar.
Emma muňa garamazdan, türkmen telewideniýesi beýleki kandidatlaryň saýlawçylar bilen duşuşyklaryndan beýle janly sahnalary görkezmeýär, netijede berilýän soraglar ýa olara berilýän anyk jogaplar, kandidatyň anyk pozisiýasy bilinmän galýar. Şol bir wagtda prezident Berdimuhamedowyň özüne wagyz işleri üçine berilýän efir wagtyndan, beýleki kandidatlaryň peýdasyna ýüz öwrendigini bellemek gerek.
Ikinji tarapdan, prezidentiň öz iş saparlaryny saýlawa kampaniýasyna öwürmegi, saýlawçylaryň üçünji möhlet prezidentlige dalaş edýän Berdimuhamedowa bildirýän açyk goldawlarynyň telewideniýe arkaly açyk wagyz edilmegi ilkiBalkan welaýatyndan başlandy diýsek-de bolar. Şol bir wagtda, Azatlyk radiosy bilen söhbetdeş bolan balkanly diňleýji A.nyň aýtmagyna görä, bu duşuşyklarda prezidente hiç bir çynlakaý sorag berilmedi.
Resmi habardan görnüşine görä, döwlet baştutany Garabogazdaky Karbamid zawodyna baranda, işçilere ýüzlenip, «Hemmäňiz bärde işleýäňizmi? Umuman işler nähili? Meseläňiz barmy?» diýip, soraýar. Gürrüň arasyndabir işçiniň özüni gyzyklandyrýan sorag bilen prezidente ýüzlenişi görkezilýär. Ýagny ol işçi prezidentden Garabogaz şäheriniň geljekde nähili boljakdygyny soraýar.
Berdimuhamedow bu soraga Garabogaz şäherinde ähli şertleriň dörediljekdigini aýdyp jogap berýär we oba bilen şäheriň arasyndaky tapawudyň aýrylmagy, arassa agyz suwunyň we beýleki şertleriň üpjün edilmegi barada ozal aýdýan zatlaryny gaýtalaýar. Şondan soň Karbamid zawodynyň işçileri hem Berdimuhamedowyň kandidaturasyna ses berjekdiklerini aýdýarlar.
Türkmen telewideniýesi «Awazada» ýerli telekeçiler tarapyndan gurulýan sport toplumynda, «Gaýratly» gämisinde bolan duşuşyklarda hem prezidente çäksiz minnetdarlyk we alkyş sözleriniň aýdylandygyny habar berýär. Şeýlelikde, hem telekeçileriň, hem watan goragçylarynyň saýlawda Berdimuhamedowa ses berjekdigi belli bolýar.
Şu aralykda Türkmenistanda 12-nji fewralda geçiriljek syýasy çäre barada türkmen aktiwistleriniň saýtlarynda peýda bolýan synlarda bu saýlawlaryň kanunylygy sorag astyna alynýar. «Türkmenistanyň Alternatiw habarlary» proýektinde Azerbaýjanyň Kaspiý online neşirinden göçürilip çap edilen makala «Saýlawlaryň imitasiýasy» diýlip atlandyrylsa, adam hukuklaryny goraýan «Türkmen inisiatiwasy» guramasynyň synynda bu saýlawlaryňhiç hili intrigasynyň, çekeleşiginiň ýokdugy bellenilýär.
Emma muňa garamazdan, döwlet eýeçiligindäki türkmen telewideniýesiniň 20-nji ýanwarda efire beren tegelek stol söhbetdeşligine gatnaşyjylar Berdimuhamedowyň öz alyp baran syýasy-ykdysady reformalary esasynda üçünji möhlet prezidentlige hem mynasypdygyny öňe sürýärler.


text:
Internetden orunlary bron etmek boýunça gözükdirme
Siz orunlary bron etmek isleseňiz web saýtyň 'Bronlamak' bölümine giriň hem-de bron etmek üçin degişli maglumatlary giriziň.
1
Eger-de diňe bir tarapa bron etmek isleseňiz 'diňe gidiş' saýlaň, eger-de gidiş we yzyna geliş gatnawa bron etmek isleseňiz 'gidiş we geliş' saýlaň.
2
Ugrajak ýerini we barmaly ýerini giriziň.
3
Ugrajak senesini giriziň. Eger-de 'gidiş we geliş' saýlan bolsaňyz yzyna geliş gatnawyň senesinide giriziň.
4
Bron ediljek orunlaryň sanyny saýlaň we 'Indiki' basyň.
5
Ekranda görkezilen gatnawlaryň sanawyndan gereklisini saýlaň. Eger-de 'gidiş we geliş' saýlan bolsaňyz yzyna geliş gatnawlaryň sanawyndan hem gereklisini saýlaň. Gatnawy saýlamak üçin gatnawyň adynyň öňündäki öýjüge bellik ediň we 'Indiki' basyň.
6
Awtobusdaky oruny saýlap bilersiňiz. Degişli maglumatlary giriziň: Familiýaňyz we adyňyz, resminama belgiňiz, telefon belgiňiz.
7
Ekranda görkezilen gorag belgileri giriziň.
8
'Internetden bron etmegiň düzgünleri' bilen tanyşyň hem-de ylalaşýandygyňyz barada bellik ediň we 'Bron et' basyň.
Türkmenistanyň awtomobil ulaglary ministrligi:
Aşgabat ş., Arçabil şaýoly, 126
Tel.: +993(12) 39-03-20
Faks: +993(12) 39-03-20
Aşgabatdaky ýolagçy awtoulag önümçilik birleşigi:
Aşgabat şäheri, 1930 (Şors) köçesiniň 92-nji jaýy.
Tel.: +993(12) 76-01-48
Faks: +993(12) 76-01-48
E-poçta:
Halkara ýolagçy awtomenzili:
Dolandyryjy bölümi: +993(12) 44-35-30
Sorag-jogap gullugy: +993(12) 44-35-35
Dispetçer gullugy: +993(12) 44-35-31
Myhmanhana: +993(12) 44-35-49


text:
Özbegistanyň Prezidenti Fransiýada saparda bolýar
Özbegistanyň Prezidenti Şewket Mirziýoýewiň Fransiýa guran saparynyň çäginde iki ýurdyň arasynda 10 ylalaşyk baglaşyldy we 5 milliard ýewrolyk maýa goýum şertnamasyna gol çekildi
Prezident Diwanynyň Metbugat ofisi tarapyndan berilen beýanata görä, Prezident Mirziýoýew, wezipä saýlanmagyndan soň Ýewropa guran ilkinji syýahadynyň çäginde Fransiýada saparda bolandygy habar berildi.
Mirziýoýew, Fransiýanyň Prezidenti Emmanuel Makron we fransuz işewür adamlar bilen duşuşyk geçirdi.
Mirziýoýew, Makron bilen geçiren duşuşygynda iki ýurdyň arasyndaky hyzmatdaşlygy, Owganystandaky ýagdaýy we sebitleýin meseleleri ara alyp maslahatlaşdy.
Gepleşiklerden soň iki ýurdyň arasynda logistika, syýahatçylyk, harby, tehniki kömek, parahatçylykly maksatlar bilen älem derňewleri, maýa goýum, medeniýet we beýleki ugurlary öz içine alýan 10 şertnama gol çekildi.
Iki ýurdyň Daşary işler ministrleriniň arasynda 2019-2020-nji ýyllary öz içine aljak hyzmatdaşlyk programmasy bilen daşky gurşaw we medemiýet ministleriniň arasynda hyzmatdaşlyk protokollaryna gol çekildi.
Mirziýoýewiň saparynyň öňüsyrasynda geçirilen işewürler forumynda Özbegistan bilen Fransiýanyň kärhanalarynyň arasynda 5 milliard ýewrolyk iş we maýa goýum taslamalary bilen baglanşykly şertnamalara gol çekildi.
Saparynyň çäginde Fransiýadaky işewür adamlar bilen duşuşan Mirziýoýew, fransuz kärhanalaryny maýa goýmak üçin ýurduna çagyrdy.


text:
Adatdan daşary ýagdaýlar meni şu beýannama bilen size ýüzlenmäge mejbur etdi.
1994-nji ýylyň 10-njy aprelinden başlap, Ermenistan Respublikasynyň ýaragly güýçleri Geranboý we Terter etraplara garşy, 11-nji aprelinden bolsa, Azerbaýjan Respublikasynyň Agderin we Agdam etraplaryna garşytäze giň gerimli hüjüm etmäge girişdi.Bu günler ownuk azerbaýjan bölümleriErmenistan Respublikasynyň ýaragly güýçleriniň san boýunça agdyklyk edýän bölümleriniň dyngysyz çozuşlaryny serpikdirmek ugrundagan döküşikli goranma söweşleri alyp barýar. Ermenistanyň çäklerinden 3000 golaý adam sanly, onlarça bronetehnika we agyr artilleriýasy bolan, şol sandaAzerbaýjanyň görkezilen etraplarynyň ilatly nokatlaryny oka tutmakda ulanylýan “Grad” ustanowkalary bolan harby kontingentçaknyşygyň zolagyna geçirildi. Şol obalarda uly weýrançylyklar bolup, graždan ilatynyň arasynda köp sanly gurban bolanlar hem bar.
Şeýlelikde, Ermenistan RespublikasyAzerbaýjanyň çäginde öz basypalyjylykly uruşyny dowam etdirip,AzerbaýjanRespublikasynyň garaşsyzlygyna, özygtyýarlylygyna we territorial bütewiligine kast etmek bilen azerbaýjan döwlet gurluşynyň hut özüni howp astynda goýar.
Çozuşy dowam etdirmek bilen Ermenistan Azerbaýjanyň işjeň gatnaşmagyndaky parahatlyk bilen çözme ýoly baglaýar.Her gezek uly araçy başlangyçlaryň barşynda ýa-da öňüsyrasynda çozujy arman, heniz şowsuz bolan bu gan döküşikli dawany çözmek ugrundaky synanyşyklary edýän dünýä bileleşigine haýasyz garşylygyny aňladýar.
Soňky ermeni çozuşy Ermenistan Respublikasynyň agressiýasynyň maksady Azerbaýjanyň täze ýerlerini basyp almak bolan, täze tapgyry diýipkesgitleýärin. Köp sanly deklarasiýalara we dawanyň parahatlyk bilen çözülmegi ugrundaky jan etmelere garamazdan, Ermenistan Respublikasy GDA-nyň agzasy bolan garaşsyz döwletiň çäkleriniň içine eden soňky çozuşy bilen, Azerbaýjany we onuň ýolbaşçylaryny gysyp, parahatlyk bilen çözme ugrundaky ýoly baglamakdan ybarat bolan, öz hakyky niýetini görkezýär.
Aýratyn hem, ermeni ýaragly güýçleriniň täze çozuşynyň gatnaşyjylarynyň hataryna Azerbaýjan we Ermenistan girýänSBSÝe-niň Minskdäki toparynyňşu ýylyň 11-nji aprelinde Praga şäherinde açylmaly mejlisiniň bir gün öň ýany başlandygyna siziň ünsüňizi çekesim gelýär.
Ermenistan Respublikasynyň Azerbaýjana garşy agressiýasynyň güýjemekligi rus araçy başlangyjynyň çäklerinde geçirilýän güýçli depginli gepleşikleriň döwründe we Garaşsyz Döwletleriniň Arkalaşygynyň döwlet baştutanlarynyň häzirki duşuşygynyň döwründe bolup geçýär.
GDA-nyň döwlet baştutanlarynyň 1993-nji ýylda Aşgabatda geçen mejlisinde meniň Ermenistanyň Prezidenti L.Ter-Petrosýan bilen duşuşmagymdan soň Ermenistan Respublikasynyň AzerbaýjanRespublikasy babatdaky syýasatynda oňaýly özgerişler bolmady. Ermenistanyň ýaragly güýçleri Azerbaýjanyň ýerleriniň 20 göterimden gowragyny basyp almak ugrundaky hereketini dowam edip, etniki arassalamany geçirýär, adamlar gyrylyp, çadyrly şäherjiklerde mesgen tutan million azerbaýjan bosgunlary örän gaty horluk we ejir çekýär.
Azerbaýjan dünýä bileleşiginiň şol sanda halkara guramalaryň we beýik döwletleriň araçy hökmünde eden tagallalaryna gatnaşanlaryň iň işjeňi boldy diýip, belläsim gelýär. Meniň Ermenistanyň Prezidenti bilen geçiren gepleşiklerimden başga, 1994-nji ýylyň 18-nji fewralynda Azerbaýjanyň, Ermenistanyň we Russiýa Federasiýasynyň goranmak ministrleriniň duşuşygy, 1994-nji ýylyň mart aýynda Azerbaýjana we Ermenistana SBSÝe-niň Minskdäki toparynyň Başlygy Ýan Eliassonyň gelmegi, 12-nji martda Azerbaýjanyň we Ermenistanyň parlamentleriniň spikerleriniň duşuşygy, Bakuda we Moskwada Russiýa Federasiýasynyň Prezidentiniň ýörite wekili W. N. Kazimirow bilen geçirilen gepleşikler, 1994-nji ýylyň mart aýynda GDA-nyň Parlamentara assambleýasynyň ýaraşdyryjy toparynyň gelmegişol tagallalaryň hataryna girýär. Emma Azerbaýjanyň özara kabul ederlikli we ylalaşykly çözgüdi tapmak ugrundaky ähli tagallalary Ermenistanyň güýç ulanmagy makullaýan garaýyşlaryna duçar bolýar.
Ermenistan Respublikasy kabul ederliksiz şertleri öňünden orta atmak bilen, islendik peýdaly teklipleripuja çykarýar. Ol şertleriň esasy Azerbaýjanyň ýerinde harby plasdarm döreden Ermenistan Respublikasynyň basyp alynan ýerleri Nagornyý Karabahyň döwlet garaşsyzlyk statusyna çalyşmak, ýagny hakykatda AzerbaýjanRespublikasyny bölmek ugrunda jan etmeginden ybarat bolup durýar.
AzerbaýjanRespublikasynyň bu mesele boýunça garaýşy ähli basyp alynan ýerleri boşadyp, öz garaşsyzlygyny dikeltmegi gazanmak ugrundaky çalyşma, bosgunlary we başga ýerlere geçirilen adamlary öz hemişeki ýaşaýan ýerlerine gaýtaryp getirmek we Ermenistan Respublikasynyň agressiýasynyň netijelerini ýok etmekden ybaratdyr. Azerbaýjan uruşy islemän, Ermenistany garaşsyz döwletleriň arasyndaky aragatnaşyklaryň hemmeler tarapyndan kabul edilen ýörelgeleriniň esasyndaky parahatçylyga çagyrýar. Azerbaýjan hökümeti raýatlar arasyndaky parahatçylygyň we agzybirligiň ugrunda jan edip, Nagornyý-Karabah sebitiniň ermeni ýaşaýjylaryna, olaryňAzerbaýjan Konstitusiýasyna tabyn bolmak şerti bilen howpsuzlyklaryny we raýatlyk hukuklaryny kepillendirmäge taýýar.
Bilişiňiz ýaly, Aşgabatda Azerbaýjan syýasy ýagdaýy durnuklyetmeklige, GDA-nyň agzasy bolan her bir döwletiň garaşsyzlygynyň, territorial bütewiligniň we serhetleriniň el degirmesizliginiň özara ykrar edilmegine we olara hormat goýulmagyna gönükdirilen iki taraplaýyn we köp taraplaýyn ylalaşyklaryň ulgamynyň işläp düzülmegini teklip etdi.
Men ýaňadan şu zatlar barada aýtmaly bolýaryn, sebäbi haçan-da Garaşsyz Döwletleriň Arkalaşygynyň bir döwleti bolan Ermenistan Respublikasy GDA-nyň başga bir agzasy bolan AzerbaýjanRespublikasyna garşy açyk agressiýany amala aşyryp durka, hakykatda, işjeň halkara gurama hökmünde göresimiz gelýän Arkalaşygymyzy kämilleşdirmeginiň gelejegini puja çykarýan mahaly, durmuşyň özibu aýylganç hakykata bolan biperwaý garaýyşlary äşgär edýär.
AzerbaýjanRespublikasynyň garşysyna bolan agressiýany we onuň netijelerini ýok etjek anyk kararlaryny kabul etmek maksady bilen, sizi häzirki duşuşykda ermeni-azerbaýjan dawasy baradaky meseläni ara alyp maslahatlaşmaga çagyrasym gelýär.
Döwlet baştutanlara ýüzlenip, biz ýaňadan tutanýerlilik bilen şularyň ýerine ýetirilmegine çagyrýarys:
- Ermenistan Respublikasynyň AzerbaýjanRespublikasyna garşy agressiýasyna syýasy taýdan baha bermek;
- Ermenistan Respublikasyndan haýal etmän AzerbaýjanRespublikasyna garşyharby hereketleriniň bes etmegini,şeýle hem gürrüňsiz wehökmany suratda öz ýaragly güýçlerini Azerbaýjanyň çäginden çykarmagyny talap etmek;
- Ermenistan Respublikasyndan harby hereketleriň gaýtadan başlanmazlygy boýunça kesgitli syýasy kepillendirmäni talap etmek;
- GDA-nyň başga agzasyna garşy harby agressiýany amala aşyrýan GDA-nyň agzasy bolan Ermenistan Respublikasy babatynda çäreler görmek.
Soňraky haýal-ýagal etmeklik we hereketsizlik Arkalyşygyň ähli döwletleriniň has uly betbagtlyklara uçramagyna howp salýar.
Geýdar Aliýew,
AzerbaýjanRespublikasynyň Prezidenti.
“Bakinskiý raboçiý” gazetinden terjime edildi, 1994-nji ýylyň 19-njy apreli.


text:
2013-nji ýylyn 1-nji oktýabrynda, Türkmenistanyň Prezidentiniň görkezmesini ýerine ýetirmek maksady bilen, “Altyn Asyr” öýjükli aragatnaşyk kärhanasy ýapyk görnüşli paýdarlar jemgyýetine öwrüldi.
Bu waka kärhananyň taryhynda şöhratly eýýama öwrüldi. Ol netijeleri jemlemäge we geljekki meýilnamalary düzmäge esas berdi.
“Altyn Asyr” öýjükli aragatnaşyk kärhanasy 2004-nji ýylda Türkmenistanyň Aragatnaşyk ministrliginiň “Türkmentelekom” döwlet elektroaragatnaşyk kompaniýasynyň kärhanasy hökmünde döredildi.
Kärhana özüniň işlän ähli döwründe Türkmenistanda telekommunikasiýalar tehnologiýasyny ösdürmegiň ýiti hem çylşyrymly meselelerini çözmeli boldy. TMСELL kompaniýasy, Türkmenistanda ilkinji bolup, 3G WСDMA-nyň üçünji nesliniň ulgamyny we 4G LTE-niň dördünji nesliniň ulgamyny işe girizdi.
Biz türkmen halkynyň gazananlaryna goşandymyzy goşup durýandygymyza guwanýarys.Biz işe bary-ýogy birnäçe mün abonent bilen başlapdyk. Az wagtda aragatnaşygyň TMСELL ulgamyny peýdalanýan abonentleriň sanynyň artmagy gazanyldy, häzirki günde olaryň sany 3,5 million adamdan hem geçýär.
TMСELL biziň watandaşlarymyza diňe bir Türkmenistanyň sebitleri bilen däl-de, eýsem, daşary ýurtlar bilen hem aragatnaşygy saklamaga uly mümkinçilik berýär. Häzirki wagtda Orta Aziýanyň, Ýewropanyň, Russiýanyň öýjükli aragatnaşyk boýunça iri operatorlary bilen amatly şertnamalar baglaşyldy. Biziň yurdumyza uzak wagtlap gelýän köpsanly daşary ýurt raýatlary TMСELL aragatnaşyk ulgamyndan peýdalanmagy has amatly hasaplaýarlar.
TMСELL ulgamy, Huawei, Nokia, Siemens, Eastwind ýaly daşary ýurt kompaniýalary bilen hyzmatdaşlykda bolup, häzirki zaman talaplarynyň we öýjükli aragatnaşygyň barha artýan ygtybarly we elýeterli talaplaryna laýyk getirildi.
Aragatnaşyk hyzmatlaryna bolan islegi has doly kanagatlandyrmaga çalşyp, biz hyzmat etmegiň mümkinçiliklerini, täze belgini ornaşdyrmagyň hasabyna, 4 milliona çenli giňeltmegi meýilleşdirýäris.
Biz, ozalkymyz ýaly, esasy ünsi özümiziň korporatiw müşderilerimize bereris. Ýakynda işlenip taýýarlanan tarif meýilnamalarymyz özümiziň kärhanamyza gerek bolan TMСELL aragatnaşygyny saýlap almaga mümkinçilik berer diýip umyt edýäris.
TMСELL üçin ösüşin ileri tutulýan ugurlary bolup jebis aragatnaşygyň kömegi bilen internede girmegiň elýeterli bolmagydyr.
Biziň esasy maksadymyz bolsa, halkymyza ýokary hilli hyzmat etmekdir.


text:
Döwlet kitaphanasynda geçirilen duşuşykda Ýuliýa Aleýçenkonyň çykyşynda belleýşi ýaly, bilelikdäki dostluk çäreleri hemişe köp adamly bolýar. Munuň özi ýurtlarymyzyň raýatlarynyň birek-biregiň medeniýeti, sungaty bilen has ýakyndan tanyşmaga höweslidigini aňladýar. Myhmanyň aýtmagyna görä, ýakynda 95 ýaşyny dolduran “Polymýa” žurnalynda “Dünýäniň owazy” atly rubrika astynda türkmen ýazyjylarynyň, şahyrlarynyň belarus diline terjime edilen eserleri çap edildi. Olaryň hatarynda nusgawy şahyrlar — Magtymguly, Kemine, Zelili ýaly ägirtleriň eserleri bilen bir hatarda, türkmen edebiýatynda görnükli yz goýan Kerim Gurbannepesow, Gurbannazar Ezizow ýaly şahyrlaryň hem goşgulary bar.
Duşuşykda türkmen, belarus dillerinde watansöýüjilik, ynsanperwerlik, söýgi baradaky goşgular ýaňlandy, nakyllardyr, tymsallar okaldy. Myhmanyň Belarus Respublikasynyň Türkmenistandaky Medeniýet günleri mynasybetli Döwlet kitaphanasyna “Fransisko Skorininiň kitap mirasy” atly köptomluk faksimil neşirini sowgat bermegi duşuşyga gatnaşyjylaryň begenjini has-da artdyrdy.
Döredijilik duşuşygynyň ahyrynda belarus myhmanyna Döwlet kitaphanasynyň adyndan hormatly Prezidentimiziň “Türkmenistan— Beýik Ýüpek ýolunyň ýüregi” atly kitaby sowgat berildi.


text:
Salam dostlar,
Turkmenin milli chagalar oyunlary bar. Gaty gyzykly oyunlar. Meselem: ashyk, para, ayterek-günterek w.sh.m.
Hazir chagalar uchin yorute oyun meydanchalar gurulyar. Onki dowurde beyle meydanchalar bolmasa-da chagalar yanky milli oyunlar bn wagtlaryny gyzykly gechiripdirler.
Indiki tm chagalar bu oyunlary oynanoklar yada gaty azalandyr. Telefon, internetde wirtualny ginishlikde kop wagtlaryny gechiryarler. Netijede kan bir sozial gatnashyklar yok. Adamlar kopem bolsa yeke galan yalymyka diyyan.
Gelin bilyan milli oyunlarymyzy yatlashalyn.
Turkmen milli oyunlar
Salam dostlar,


text:
Kosmos zondy “Juno”-nyň ugradan fotosuratlary Ýupiteriň polýuslarynda ägirt uly apy-tupanlary ýüze çykarmaga mümkinçilik berdi. Fotosuratlar Gün ulgamynyň iň uly planetasynyň polýusynda ägirt uly harasatlaryň turýandygyny ýüze çykardy. Alymlar harasatlaryň diametriniň müňlerçe kilometre barabardygyny, tüweleýleriň bolsa, gazly planetanyň howa gurşawynyň jümmüşine aralaşyp gidýändigini anykladylar. Bu siklonlaryň ýaşynyň mundan ozal Ýupiterde ýüze çykarylan Uly Gyzyl tegmilden uludygy çak edilýär.
ABŞ-nyň kosmos agentligi NASA “Juno” zonduny 2011-nji ýylyň 5-nji awgustynda uçurypdy. Zond bäş ýyldan soň, uçuşyny tamamlap, Ýupiteriň orbitasyna giripdi. Onuň esasy maksady magnit meýdanyny hem-de planetanyň howa gurşawynyň seljeriş işlerini geçirmekden ybaratdyr.
Ýupiter syrlaryny açýar
Kosmos zondy “Juno”-nyň ugradan fotosuratlary Ýupiteriň polýuslarynda ägirt uly apy-tupanlary ýüze çykarmaga mümkinçilik berdi. Fotosuratlar Gün ulgamynyň iň uly planetasynyň polýusynda ägirt uly harasatlaryň turýandygyny ýüze çykardy. Alymlar harasatlaryň diametriniň müňlerçe kilometre barabardygyny, tüweleýleriň bolsa, gazly planetanyň howa gurşawynyň jümmüşine aralaşyp gidýändigini anykladylar. Bu siklonlaryň ýaşynyň mundan ozal Ýupiterde ýüze çykarylan Uly Gyzyl tegmilden uludygy çak edilýär.


text:
Allaha iman getirmek imanyň esaslarynyň ilkinjisidir. Allah Tagala tutuş älemleri ýokdan bar eden, deňi-taýy bolmadyk, ähli kemal sypatlara eýe, ýeke-täk Ýaradyjydyr. Her musulmanyň Allahyň kemal sypatlaryň ählisine eýedigine, nogsanlaryň ählisinden daşdadygyna ynanmagy farzdyr.
Allah Tagala barasynda kabul edilmegi wajyp bolan kemal sypatlar iki görnüşdedir:
1. Selbi sypatlar,
2. Subuty sypatlar.
Allahyň zaty bilen bütewi, Ondan aýry kabul edilmeýän sypatlardyr. Bular Allahyň beýikligine, kemalyna ters gelýän sypatlary Ondan aýyrýan we ähli nogsanlardan uzakda saklaýandygy üçin berlen atlardyr. Selbi sypatlara – zaty sypatlar hem diýilýär. Olar alty sany bolup: wujud, kydem, beka, wahdaniýet, muhalefetün lil-hawadis we kyýam bi nefsihidir.
Wujud
Bu sypat Allah Tagalanyň bardygyny düşündirýär. Muňa «syfaty nefsiýe» hem diýilýär. Eger Allah bolmadyk bolsa, onda hiç bir zat bolmazdy. Älemleriň barlygy, Onuň barlygyna iň beýik şaýatdyr. Hiç bir zat ne öz-özünden döräp, ne-de ýok bolup biler. Allah Tagalanyň barlygy öz-özündendir. Onuň barlygynyň mutlak bolmagy, ýok bolmagynyň mümkin däldigi sebäpli, Oňa «Wajybül-Wujud» diýlipdir.
Barlygyň tersi bolan ýokluk Allah Tagala degişli däldir. Allah Tagalanyň barlygy başga bir barlyk sebäpli däldir. Allah Tagalanyň ýoklugyny ykrar etmek, älemleri we älem-jahandaky ähli zady inkär etmek diýmekdir. Çünki, her bir zady ýaradan we döreden Oldur.
Kydem
Kydem – Allah Tagalanyň barlygynyň başlangyjy ýok diýmekdir. Ol gadymdyr, ezelidir, ýagny, öň ýokka, soň bar edilen däldir. Geçmişe tarap näçe gidilse gidilsin, Allah Tagalanyň bar bolmadyk sähel wagtyny hem göz öňüne getirmek mümkin däldir. Zamany we mekany ýaradan hem Oldur. Zaman soňra dörän ýagdaýdyr. Şonuň üçin, Allah Tagala zamandan we mekandanam münezzehdir. Eger Allah Tagala ezeli bolmadyk bolsa, soňra döremeli bolardy. Soň dörän her bir zat bir ýaradyja mätäçdir. Mätäçler bolsa ýaradyjy bolup bilmez.
Kurany Kerimde Allah Tagalanyň ezelidigi şeýle beýan edilýär:
«Ol her zatdan Owaldyr. Özünden soň hiç zat galmajak Ahyr Oldur. Barlygy Zahirdir (aýandyr). Özi ýaradylanlar üçin Batyndyr (gizlindir). Ol ähli zady biler», (Hadid, 3).
Beka
Beka – Allah Tagalanyň barlygynyň soňunyň ýokdugyny, Onuň barlygynyň müdimidigini aňladýar. Allah ebedidir. Kurany Kerimde bu barada şeýle diýilýär:
«Ähli zat fanydyr – ýok bolujydyr, diňe jelal we ikram sahyby Rabbiň barlygy ebedidir», (Rahman, 26-27).
Barlygyny dowam etdirip bilmezlik ejizlikdir, ejizlik bolsa, kemlikdir. Allah bolsa nogsandan sapdyr. Ol çäksiz gudrat eýesidir. Ony ýok etjek güýç hem ýokdur.
Wahdaniýet
Wahdaniýet – Allah ýeke-täk diýmekdir. Allah zatynda, sypatlarynda we amallarynda ýeke-täkdir. Ol böleklerden döremändir. Ol madda hem däldir. Ony meňzedere zat ýokdur – deňsiz-taýsyzdyr. Şonuň üçin soltanlygynda, älemi dolandyrmakda şärigi ýokdur. Eger birden köp ilah, taňry bolan bolsa, älemiň nyzamy bolmazdy. Bu mesele Kurany Kerimde şeýle nygtalýar:
«Ýerde we gökde Allahdan başga ilahlar, taňrylar bolan bolsa, ýer we gök harap bolardy», (Enbiýa, 22).
«Onuň bilen birlikde hiç bir ilah ýokdur. Eger bolan bolsa, her taňrynyň öz ýaradanlarynyň arkasyny alyp, olary gorajakdygy şübhesizdir. Biri beýlekisinden üstün çykardy», (Mü’minun, 91).
Yslam dininde, hatda ähli hak dinlerde towhyd, ýagny, Allahyň birligi akydasy iman esaslarynyň we tutuş dini ynançlaryň düýbüni tutýar. Kalpda towhyd akydasy bolmazdan Allahyň dergähinde hiç hili ynanç, amal kabul däldir. Şol sebäpli, yslam dini adamzat üçin towhyd ynanjyny ähli zatdan öňde goýýar. Ähli adamzady Allahy ýeke-täk bilmäge, Onuň şäriginiň ýokdugyny ykrar etmäge çagyrýar. Hak dinler bilen batyl dinleri bir-birinden tapawutlandyrýan iň möhüm esas hem şudur. Kurany Kerimde Allahyň birdigini we towhyd ynanjy meselesini beýan edýän ençeme aýatlar bardyr.
«Aýt, Allah ýeke-täkdir», (Yhlas, 1).
Muhalefetün lil-hawadys
Muhalefetün lil-hawadys – Allah Tagalanyň soňra dörän hiç bir zada meňzemezligi diýmekdir. Allah Tagala ne zatynda, ne sypatynda öz ýaradan zatlaryna meňzemeýär. Biz Allah Tagalany nähilidir diýip oýlansak oýlanaly, Ol ýadymyza düşjek we hyýalymyza gelip biljek ähli zatdan başgadyr. Çünki, ynsan gören-eşiden we bilýän zatlaryny göz öňüne getirip biler. Ýadyňa düşjek ähli zat soňra ýaradylandyr. Allah bolsa olaryň hiç birine meňzemeýär. Kurany Kerimde:
«Oňa hiç zat meňzeýän däldir. Ol her bir zady eşidýändir we görýändir», [/b](Şura, 11), diýlip, anyk düşündirilýär. Pygamberimiz bolsa, bu barada: [b]«Allah seniň akylyňa gelen her bir zatdan başgadyr» diýýär.
Allah Tagalanyň ýaradylanlara meňzemezlik sypaty: beýleki barlyklara mahsus sypatlardan sapdygyny aýan edýär. Mysal üçin, Ol maddy görnüş, böleklerden emele gelmek, iýmek, içmek, ýadamak, uklamak... ýaly sypatlardan daşdadyr. Käbir aýatlarda zikir edilen «Allahyň eli, Allahyň ýüzi, Allahyň arşa istiwa etmegi ýaly sözler Allahyň başga barlyklara meňzeýänliginiň delili däldir. Bular mejaz (göçme) manyda aýdylan zatlardyr. Allahyň eli – Allahyň gudraty; Allahyň ýüzi – Onuň zaty; arşyň üstünde oturmagy bolsa, arşa häkim bolmak, hökmüni ýöretmek manylaryndadyr.
Kyýam bi nefsihi
Kyýam bi nefsihi – Allah Tagalanyň zatynyň barlygynyň özünden bolmagy diýmekdir. Ähli barlyk döremegi üçin bir ýaradyja mätäçdir. Emma Allah Tagalanyň barlygy özündendir, hiç zada mätäç däldir. Barlyklaryň «mümkin» we «wajyp» diýilýän iki görnüşi bardyr. Wažybül wujud bolan Allah Tagaladan başga görünýän-görünmeýän ähli barlyklar mümkin barlyklardyr. Olaryň barlygy-ýoklugy deňdir. Allahyň isläni üçin olar bardyr. Ýok bolmaklaryny islese, şol bada ýok bolarlar. Barlyklaryň bu aýratynlygy Kurany Kerimde şeýle düşündirilýär:
«Gökleri we Ýeri ýaradan Allah olaryň meňzeşini ýaratmaga kadyr dälmidir? Elbetde, kadyrdyr. Her zady ýaradan we her zady doly bilýän Oldur. Ol bir zadyň bolmagyny islän wagty Onuň emri diňe «Bol!» diýmekdir. Ol hem derrew bolar», (Ýasyn, 81,82).
Allahyň barlygy öz zaty bilendir. Ol özüni Kurany Kerimde nähili tanadýan bolsa, şonuň ýaly tanamak we bilmek hökmandyr. Allah Tagalanyň özüni iň gözel şekilde tanadýan aýatlaryndan biri Aýatel-Kursidir. Onda şeýle diýilýär: «Allah şeýle bir ilahdyr ki, özünden başga ilah ýokdur. Ol Haýýdyr, Kaýýumdyr. Ol ne ymyzganar ne-de uklar. Göklerde we Ýýerde barça zat Onuňkydyr. Onuň rugsady bolmasa, huzurynda şefagat etmäge kim het edip biler. Mahluklaryň öňünde, yzynda näme bar bolsa, ählisi Ýaradana äşgärdir. Mahluklar bolsa, Onuň ylmyndan Onuň isläninden artyk hiç zat düşünip bilmez. Onuň kürsüsi Gökleri we Ýýeri gaplandyr. Gökleri we Ýýeri gorap saklamak Oňa kyn däldir. Ol şeýle uludyr, şeýle beýikdir we azymdyr», (Bakara, 255).
Subuty sypatlar zaty bolman, ýöne zaty bilen birlikde bolan sypatlardyr. Allah Tagala bularyň gapma-garşy manylary bilen atlandyrylyp bilinmez. Bu sypatlar Allahyň zatynyň özem däldir, özünden daş hem däldir. Subuty sypatlar şulardyr: Haýat, Ylym, Semig, Basar, Irade, Gudrat, Kelam, Tekwin.
Haýat
Haýat – Allah Tagalanyň diriligi diýmekdir. Onuň şanyna mahsus haýat sypaty bardyr. Haýaty bolmadyk zat bilmekden, islemekden we başarnyk güýjünden mahrumdyr. Haýat sypaty ylym, irade, gudrat ýaly kemal sypatlar bilen göni baglanyşyklydyr. Bu sypatlardan mahrum bolan barlyk öz-özüne hiç zady ýaradyp bilmez. Aýratyn hem bilim, düşünje, isleg, güýç eýesi bolan barlyklary ýaratmaga asla ukyply däldir. Çünki, hiç bir eser – barlyk – ýaradyjysynda bolmadyk sypatlary özünde jemläp bilmez. Şonuň üçin ylym, irade we gudrat sypatlary bolmadyk aňsyz tebigat akyla, iradä we gudrata eýe bolan ençeme barlyklaryň ýaradyjysy bolup bilmez.
Jemläp aýtsak, älemleriň ýaradyjysy bolan Allah haýat sypatyna eýedir. Ol Haýý we Kaýýumdyr. Ýagny, Ol özüniň diri bolşy ýaly, ähli zady dirilden we olaryň durmuşyny dowam etdirijidir.
Ylym
Ylym – Allah Tagala her bir zady biliji diýmekdir. Allah Alimdir – alymdyr. Ol bolan we boljak zatlaryň ählisini doly biler. Onuň ylmy ähli zady gurşandyr. Onuň ylmy artmaz hem, kemelmez hem. Çünki, Onuň ylmy ezeli we ebedidir, ynsanlaryň ylmy ýaly, çäkli düşünjä, oý-pikire esaslanýan däldir. Şeýle hem gural we esbaplara mätäç däldir.
Bu älemi iň gözel görnüşde kämil nyzam bilen ýaradan we ony dolandyrýan gudraty güýçliniň ýaradýan barlygyny çuňňur we inçe syrlaryna çenli bilmegi zerurdyr. Çünki, hakykaty, peýdasy, zerurlygy we hikmeti bilinmeýän zat näme üçin ýaradylsyn?! Şol sebäpli ýaradyjynyň bir zady ýaradyp bilmegi üçin ilki bilen ylym eýesi bolmagy, soň şol ylmyň esaslaryna görä ýaratmagy şertdir. Şeýle hem, iman we salyh amal işleýän gullary mukafatlandyrmak, isýan eden, azaşan gullary bolsa, jezalandyrmak diňe bu kişileriň eden zatlarynyň ählisini iň inçe aýratynlyklaryna çenli bilýän ýagdaýyňda mümkindir.
Allahyň her bir zady bilýändigine gowy düşünýän ynsan, elbetde, hemişe ägä bolar. Her sözüni we hereketini edep bilen berjaý eder. Erbet söz sözlemez, ýaramaz işi niýet edinmez, başga birine ýamanlyk etmez, hiç kimiň görmejek ýerinde hem Allahyň buýruklaryna garşy gitmez. Çünki, edýän her bir işini bilýän beýik Allahyň bardygyna imany bardyr.
Irade
Irade – Allah Tagalanyň islegi diýmekdir. Allahyň her bir zadyň şeýle bolmagyny ýa-da bolmazlygyny islemegi Onuň her bir zady isleýşi ýaly bellemegi we kesgitlemegidir. Onuň iradesi ezelidir. Ol edýän işlerinde erkindir. Ony haýsy-da bolsa bir işi etmäge mejbur etjek güýç ýokdur. Ol älemleri we olardaky barça zady ezeli iradesi bilen ýaradypdyr. Onuň her bir isläni bolar, islemedigi bolmaz. Bu ýagdaý Kurany Kerimde şeýle düşündirilýär:
«Merýem bir erkek kişi bilen gatnaşygy bolman neneň çaga dogurjakdygyny soranda, Allah Tagala: «Bu şeýledir. Allah isleýänini ýaradar. Bir işe höküm etse, ýagny, onuň bolmagyny islese, diňe «Bol!» diýer, ol hem bolar», (Ali Imran, 47).
Irade ýerine Kurany Kerimde «Meşi’et» sözi hem ulanylýar.
Gudrat
Gudrat – Allah Tagalanyň her bir zada güýjüniň ýetmegi diýmekdir. Allah ezeli ylmy we iradesi bilen her bir zady etmäge we ýaratmaga kadyrdyr. Allah Tagalanyň soňsuz gudrat eýesidigine we her zada kadyrdygyna, görnüp duran şu älemler we olardaky berk düzgün-nyzam iň beýik delildir.
Allah Tagala islese, sähel salymda müňlerçe älemi ýokdan bar eder we islese, olary sähel salymda ýok eder. Çünki, islänini bir pursatda ýerine ýetirip bilmeýän barlyk, älemleriň ilahy bolup bilmez. Kurany Kerimde şeýle buýrulýar:
«Gökleriň we Ýýeriň gaýybyny – syrlaryny diňe Allah biler. Kyýamatyň gopmagy diňe göz açyp-ýumasy ýa-da ondanam gysga wagtda bolup geçer. Allahyň her zada kadyrdygy şübhesizdir», (Nahl, 77).
Allah Tagalanyň şeýle uly gudratyna doly düşünen mü’min Onuň beýikliginiň öňünde tagzym eder, Onuň gudratyndan gorkar. Onuň mukaddes emrlerini ýerine ýetirip, gadagan eden zatlaryndan saklanar.
Semig
Semig – Allah Tagalanyň eşitgirligi diýmekdir. Allahyň eşitgirligi mahluklaryň eşidişi ýaly çäkli we kemter däldir. Allah Tagala ähli zady eşidýär, iň gizlin we äşgär sesler, hereketler Oňa eşidilmän galmaýar. Ol eşitmek üçin hiç bir gural ulanmaýar. Allah Tagala gullarynyň dogalaryny, zikirlerini gizlin-äşgär dileglerini eşidip kabul edýär we olary mükafatlandyrýar. Allah Tagalanyň her zady eşidýändigine iman eden ägä ynsan hemişe ýagşy gürlär, elmydam Allahy ýatlar, Ony beýgelder. Her sözüni we işini Allahyň ryzasyna laýyk berjaý eder.
Basar
Basar – Allahyň her bir zady görýänligini aňladýar. Allahyň eşitgirligi ýaly, görgürligi üçin hem uzaklyk-ýakynlyk, gizlinlik-äşgärlik, garaňkylyk-ýagtylyk ýaly zatlar päsgel bermeýär. Ol içimizdäki pyşyrdylary, ýüregimizden we köňlümizden aýdýan dogalarymyza çenli eşidýär. Olara hikmetine laýyk jogap berýär. Körlük we kerlik uly nogsandyr. Şeýle nogsanlary bolan kör kuwwatlar ilah we ýaradyjy bolup bilmez. Allah Tagala bolsa beýle nogsanlardan daşdadyr. Ol diňe kemal sypatlara eýedir.
Kurany Kerimde Allah Tagalanyň eşitgirligi we görgürligi barada bilelikde aýdylýar: «Allah Semig we Basyrdyr, ýagny, eşitgirdir we görgürdir», (Bakara, 127,137,181,224).
Kalby imandan doly ynsan Allah Tagalanyň özüni görüp durandygyny duýar, özüni hemişe tertip-düzgünli, edep-ekramly alyp barar. Melekler kimin arassa ýaşamaga çalşar. Kurany Kerim şeýle aýdýar:
«Allahdan gorkuň! Şuny hem berk biliň! Allah ähli edenleriňizi görüp dur», (Bakara, 233).
Kelam
Kelam – Allah Tagalanyň gürleýänligini aňladýar. Ol gürlemek üçin sese, harpa, söze ýa-da sözleme mätäç däldir. Allah Tagala özüniň gadym kelamyny islän wagty, şanyna laýyk şekilde, meleklerine eşitdirýär, bildirýär we düşündirýär. Allah Tagalanyň käbir pygamberlere iberen kitaplary, Kurany Kerimdäki:_
«Allah Tagala Musa bilen hut özi gürleşdi» (Nisa, 164) aýaty kelam sypatynyň delilleridir.
Allah Tagala pygamberlerine islän zatlaryny wahý we ylham üsti bilen bildiripdir. Gadymy Kelamy bolan Kurany Kerim hem Allah Tagalanyň kelam sypatynyň tejellisidir we Allahyň kelamydyr. Allahyň kelamy kadymdyr, ezelidir we ebedidir. Ýöne biziň elimizdäki Kurany Kerimiň harp, söz-sözlem bilen ýazylyşy pygambere wahý edilenden soň, Pygamberiň beýan ediş şeklindedir.
Tekwin
Tekwin – Allah Tagalanyň döretmegi we ýaratmagy diýmekdir. Käbir alymlar Allahyň Tekwin sypatyny Gudrat sypaty bilen birmeňzeş hasaplapdyr. Tekwin sypaty Gudrat sypatynyň ýaradylmagy takdyr edilen zatlary ýaradýan wagty bilen baglanyşyklydyr, ýagny, Tekwin sypaty Gudrat sypatynyň içinde şertli görnüşdedir. Allah Tagalanyň bu älemleri ýaratmagy, ýok etmegi, gullaryna dirilik berip ýaşatmagy olary ryzklandyrmagy, soňra öldürip başga äleme ibermegi Tekwin sypatynyň tejellisidir. Kurany Kerimde bu barada şeýle aýdylýar: «Allah bir zadyň bolmagyny islese, oňa «Bol!» diýer, ol hem bolar», (Ýasyn, 82).